Švajcarska kompanija zvanično odustaje od gradnje „Severnog toka 2“ - 30.12.2019, Sputnik Srbija\nŠvajcarska kompanija zvanično odustaje od gradnje „Severnog toka 2“\nŠvajcarska kompanija „Olsiz“ ne planira da nastavi gradnju gasovoda „Severni tok 2“, saopšteno je iz te kompanije. 30.12.2019, Sputnik Srbija\nevropa, svet, vesti, brod, gasovod\n13:46 30.12.2019 (Osveženo: 14:54 21.09.2021)\n© Sputnik / Alekseй Vitvickiй / Uđi u foto-galerijuLogo švajcarske kompanije „Olsiz“\nŠvajcarska kompanija „Olsiz“ ne planira da nastavi gradnju gasovoda „Severni tok 2“, saopšteno je iz te kompanije.\nPredsednik SAD Donald Tramp je 20. decembra potpisao vojni budžet za 2020. godinu u iznosu od 738 milijardi dolara, koji uključuje i sankcije protiv gasovoda „Severni tok 2“ i vojnu pomoć Ukrajini. Kompanija „Olsiz“ je odmah nakon toga obustavila rad. Međutim, po mišljenju eksperata, „Gasprom“ bi mogao da završi radove na gasovodu uz pomoć brodova „Fortuna“ i „Akademik Čerski“.\nPremijer Rusije Dmitrij Medvedev je rekao da postoje alternativne opcije za završetak izgradnje „Severnog toka 2“.\nLavrov za Sputnjik: Sankcije protiv „Severnog toka 2“ — bezobrazno mešanje u evropski biznis\n27 Decembar 2019, 08:21\nRanije je „Blumberg“ saopštio da je kompanija „Olsiz“ povukla iz Baltičkog mora brodove koji su se bavili izgradnjom „Severnog toka 2“.


Senator Kris Marfi: Nadamo se da će Srbija učestvovati u partnerstvu da se zaustavi ruska invazija - Radio Kosovska Mitrovica\n19. April 2022, 20:16\nVašington razume istorijske odnose Srbije i Rusije, ali se nada da će Srbija zajedno sa ostalim demokratskim zemljama učestvovati u partnerstvu da se zaustavi “ničim izazvana invazija” Rusije na Ukrajinu, izjavio je u Beogradu američki senator i član Odbora za spoljne poslove Kris Marfi posle sastanka sa predsednikom Vučićem. Najavio je da će naredne nedelje u Prištini izvršiti pritisak na vladu privremenih prištinskih institucija da ispuni obećanja data vezana za sporazume.\n“Preneli smo i shvatanje o važnom trenutku u kojem se svet suočava sa invazijom Rusije na Ukrajinu i grubom kršenju normi, i nadamo se da ćemo svi učestvovati u partnerstvu kako bi ovu ničim izazvanu invaziju Moskve zaustavili”, rekao je Marfi, koji je naglasio da je tok rata brutalan i da su na meti civili.\n“Nadamo se da ćemo moći da budemo uz Srbiju narednih nedelja i meseci kako bi SAD i UN poslale tu jasnu poruku Rusiji”, dodao je Marfi.\n“Verujemo da Srbija ipak želi da se pridruži EU i u tome srpski narod ima podršku SAD”, rekao je Marfi. “Ovde smo da vas čujemo i da razvijamo jako prijateljstvo”, poručio je senator.\n“Izvršićemo pritisak na Prištinu da ispuni data obećanja”\n“Ali brinem da razgovori koje imamo sa Srbijom u vezi sa Ukrajinom mogu da prevladaju nad veoma značajnim razgovorima koji treba da se nastave o budućim odnosima Srbije i Kosova”, rekao je Marfi novinarima, odgovarajući na pitanje da li je Kosovo bila tema razgovora, posebno u svetlu toga da je danas tačno devet godina od potpisivanja Briselskog sporazuma, a da ključne tačke nisu sprovedene.\n“Ono što je potrebno za dugoročni cilj, uslovi za priznanje postoje, potrebno je da obe strane te korake primene, jer su oni već i ucrtani inicijalnim sporazumom”, rekao je Marfi, koji je član Odbora za spoljne poslove.\n“Zaista sam razočaran što nije bilo više napretka i o tome smo razgovarali sa predsednikom Vučićem”, naveo je Marfi.\nŠahin je rekla da je jedna od tema sastanka bila i sankcije Rusiji, te da će Srbija i SAD o tome nastaviti da razgovaraju.\n“Kao što je predsednik Srbije rekao, budućnost Srbije leži na Zapadu sa ostatkom Evrope i ona se kreće u tom smeru, trgovinske veze, poslovne veze, investicije. Ako je to namera, onda svakako treba gledati i da imate spoljnu politiku koja je usklađena sa Evropskom unijom”, navela je Šahin.


Pet nagrada za predstavu Akademskog pozorišta | Aktuelno\nPublished On: ponedeljak, 27. maja 2019.\nPet nagrada za predstavu Akademskog pozorišta\nNa 62. Majskim igrama koje su protekle nedelje održane u Bečeju, predstava „Mamin dašak u svemiru“ Akademskog pozorišta Studentskog kulturnog centra Niš osvojila je pet nagrada.\nSada, posle velikog uspeha na bečejskom festivalu, sa ponosom možemo da kažemo da je ova predstava, za nepunih osam meseci igranja, osvojila dvadeset nagrada! „Mamin dašak u svemiru“ nastavlja da niže uspehe na festivalima i oduševljava žiri i publiku širom zemlje… Na bečejskim „Majskim igrama“ Jovana Đorđević, koja igra mamu Zeko, osvojila je nagradu za najbolju žensku ulogu, Nemanja Nikolovski, koji igra Bebera, osvojio je nagradu za najbolju mušku ulogu, a Anastasija Rančić je, kao Lusi, osvojila nagradu za najbolju epizodnu žensu ulogu, saopštavaju organizatori.\nBronzani paž dodeljuje se predstavi „Mamin dašak u svemiru“ za temeljno vođen ansambl u kreiranju složenih glumačkih ostvarenja, preciznu postavku likova, odnosa i sukoba u ključu psihološkog realizma. Jezik ove predstave komunicira izravno sa gledaocem pričajući priču koja budi empatiju, zajedništvo i posvećenost, istovremeno problematizujući arhetipsku strukturu tradicionalne balkanske porodice.“, stoji u obrazloženju stručnog žirija.


Šajn: Pritisci na Rome i pre i posle izbora | Slobodna reč\nŠajn: Pritisci na Rome i pre i posle izbora\nBEOGRAD – Predsednik Romske partije Srđan Šajn izjavio je za Danas da su pripadnici romske zajednice u Beogradu, u predizbornom procesu, ali i posle izbora, bili izloženi različitim vrstama pritisaka.\nU samom predizbornom postupku u nekim sredinama se pretilo da će da se ukinu socijalna davanja ako se ne ispoštuje volja zaposlenih u ustanovama za socijalno prilikom glasanja, u javnim preduzećima se pretilo otkazima, u pak drugim sredinama je deljen novac i paketi, a birači su uslovljeni da moraju da slikaju kako su glasali, ukazao je Šajn.\nOn dodaje i da im je javljeno da je policija asistirala prilikom podele novca biračima tako što je obezbeđivala kuću čoveka koji je delio novac za vreme vršenja krivičnog dela.\nPrema njegovim rečima, postoje i druga još ozbiljnija krivična dela vezana za izborni proces i za sprovođenje procesa integracije Roma „o kojima hoćemo da razgovaramo sa svim relevantnim političkim činiocima u zemlji“.\n„Stvari su mnogo ozbiljne, i dostigle su mere kojima se dovodi u pitanje čitav demokratski sistem zemlje. Dok jedan deo društva vrši pritisak na Rome i naređuje kako da glasaju, drugi deo društva sa prezirom gleda na nas i optužuje nas da smo zlo za demokratiju“, predočio je Šajn.\nPrethodni članakŽiofre: EU ne ostavlja Srbiju samu u nastojanju da bude solidarna prema Ukrajincima\nSledeći članakU vranjskoj Kovid bolnici na lečenju 10 ljudi, na kiseoniku četvoro


Urađena dva kilometra puta u Rastuši i Šnjegotini / Rastusa\nUrađena dva kilometra puta u Rastuši i Šnjegotini\nU teslićkim mjesnim zajednicama Rastuša i Šnjegotina je završena modernizacija putnih pravaca dužine 2.000 metara\nRastusa Novosti / 22. 08. 2013\nU teslićkim mjesnim zajednicama Rastuša i Šnjegotina je završena modernizacija putnih pravaca dužine 2.000 metara, a ukupna vrijednost radova je 195.000 KM.\nRiječ je o dionicama lokalnog puta Rastuša – Vitkovci i dva kraka nekategorisanog puta Šnjegotina – Živkovići – Tomići i Šnjegotina – Stare torine – Letići.\nPrema riječima načelnika opštinskog Odjeljenja za stambeno-komunalne poslove Tihomira Tešića, ova dva putna pravca urađena su u skladu sa Programom izgradnje i održavanja lokalnih i nekategorisanih puteva i mostova, a ukupna vrijednost izvedenih radova je 195.000 KM.\nTešić je naveo da je za asfaltiranje puta u Rastuši izdvojeno 116.500 KM, a za uređenje puta u Šnjegotini 78.500 maraka, te da je kompletno uređenje finansirano iz opštinskog budžeta.\nOn je naglasio da se na području opštine Teslić trenutno realizuje još niz infrastrukturnih projekata u mjesnim zajednicama Krivaja, Vlajići, Očauš i Mladikovine, te da se i njihov završetak može ubrzo očekivati.\nPrema ovogodišnjem Programu izgradnje i održavanja lokalnih i nekategorisanih puteva i mostova opštine Teslić, za modernizaciju putne mreže biće izdvojeno 1.948.000 KM, od čega će 1.120.000 KM biti uloženo u lokalne, a 828.000 KM za nekategorisane puteve.


Sve manje vojvođanskih đaka u odeljenjima na mađarskom jeziku - Vojvođanski istraživačko-analitički centar "VOICE"\n22. Dec 2019. Analitički članci\nĐaka koji upisuju osnovnu školu na mađarskom jeziku u Vojvodini je svake godine sve manje, pa se i broj odeljenja u kojima se nastava odvija na jeziku te nacionalne manjine smanjuje. U izveštaju Pokrajnskog sekretarijata za obrazovanje stoji da je prošle školske godine u 27 lokalnih samouprava u Vojvodini upisano 1.318 prvaka koji pohađaju nastavu na mađarskom jeziku, što je za 113 manje nego prethodne godine. Ukupan broj odeljenja manji je za tri u odnosu na prethodnu godinu. Sagovornici Autonomije zaključuju da je glavni razlog smanjenog broja učenika iseljavanje mađarskog stanovništva u zemlje Evropske unije koje je 2010. godine omogućeno donošenjem zakona kojim se Mađarima koji žive u Srbiji, Hrvatskoj, Slovačkoj, Rumuniji i Ukrajini daje pravo na dvojno državljanstvo. Predsednik Odbora za obrazovanje Nacionalnog saveta mađarske nacionalne manjine Gergelj Barat Gabor smatra da je problem smanjenog broja prvaka postoji, ali i da je on zajednički za celo stanovništvo u Vojvodini.\nGergelj Barat Gabor, foto: mnt.org\n„Razlog za manji broj učenika je iseljenje porodica u inostranstvo, odnosno činjenica da se iz godine u godinu rađa sve manji broj dece, ali isto ovo se dešava i drugim nacionalnim manjinama, kao i sa većinskom narodom“ izjavio je Barat Gabor za Autonomiju. Nastavnica nemačkog jezika u Osnovnoj školi Petefi Šandor u Novom Sadu Eleonora Bogdan kaže da je u vreme njenog obrazovanja bilo mnogo više Mađara u Novom Sadu, te da je, kada je ona pohađala osnovnu školu u kojoj sada radi bilo dva odeljenja na srpskom i dva odeljenja na mađarskom jeziku. Za vreme ratova devedesetih, a naročito za vreme bombardovanja 1999, navodi ona, deo mađarskih porodica je otišao iz Vojvodine. Srpsko stanovništvo se povećavalo, pa su samim tim rasle potrebe za većim brojem odeljenja na srpskom jeziku. Država ne vodi evidenciju o migracijama Ni jedna državna institucija, uključujući ministarstva i Republički zavod za statistiku ne vodi evidenciju o migracionim kretanjima stanovnika van zemlje, pa tako nije moguće utvrditi gde pripadnici mađarske nacionalne manjine pohađaju osnovnu školu nakon odlaska iz Srbije. Gergelj Barat Gabor ističe da se naporno radi na poboljšanju vaspitno-obrazovnog rada na mađarskom jeziku u vojvođanskim mestima. „Uspeli smo da nakon višedecenijskog prekida pokrenemo vaspitno-obrazovni rad na mađarskom nastavnom jeziku u predškolskim ustanovama u Vrbasu i Neuzini, a u Maradiku smo uspeli da pokrenemo i jedno osnovnoškolsko odeljenje na mađarskom nastavnom jeziku“, rekao je Barat Gabor. Međutim, pomenuto odeljenje na mađarskom jeziku trenutno ipak ne postoji. Ono je ukinuto, a postoji samo jedno kombinovano odeljenje sa dvanaest srpskih i pet mađarskih učenika. Nastavnica Bogdan kaže da među učenicima i roditeljima zagovara aktivno učenje i usvajanje znanja na oba jezika, ali kaže i da neki roditelji smatraju da će njihova deca imati više prilika za obrazovanje u Evropi ako osnovno obrazovanje započnu na mađarskom jeziku.\nOsnovna škola “Petefi Šandor”, Novi Sad, foto: FB\n„Najbolje vreme za sve nas je bilo za vreme višenarodne Jugoslavije, kada uopšte nije bilo toliko podeljenosti na nacionalnoj osnovi. Srpski jezik se povukao iz upotrebe u mađarskim porodicama za vreme ratova devedesetih, jer nismo želeli da naša deca upijaju medijske sadržaje krajnje nacionalističke prirode“ rekla je Eleonora Bogdan. Školovanje na mađarskom jeziku prednost Kristina Molnar je osnovno i srednje obrazovanje stekla na mađarskom jeziku. Ona za Autonomiju kaže da je još u toku svog školovanja u Zrenjaninu primetila da broj učenika u mađarskim odeljenjima drastično opada. „U mom razredu u osnovnoj školi je bilo nas osamnaest, dok je već nekoliko godina kasnije prvi razred upisalo njih četvoro. U Zrenjaninu se broj učenika u mađarskim odeljenjima značajno smanjuje, dok se u okolnim selima odeljenja i gase“ navela je Kristina Molnar. Ona dodaje da neki mađarski bračni parovi odlučuju da upišu svoju decu u srpska odeljenja, najčešće da bi se njihova deca lakše socijalizovala sa decom srpske populacije.\nKristina Molnar, foto: D. Gojić\nIz Odbora za obrazovanje Nacionalnog saveta mađarske nacionalne manjine Gergelj Barat Gabor navodi da mađarska zajednica u Vojvodini nastoji da svojim osnovcima pruži neophodnu podršku u vidu obezbeđivanja prevoza do najbliže obrazovne institucije u kojoj postoji nastava na mađarskom jeziku, školskih paketa za upis u prvi razred osnovne, te da podršku pruža i tokom daljeg školovanja pripadnika ove nacionalne manjine. Nastavnica Eleonora Bogdan kaže da je svoju decu školovala na mađarskom i da u tome vidi samo prednosti. „Ljudi nekada ne shvataju da je život u multikulturalnoj sredini poput Vojodine bogatstvo naše zajednice i to treba iskoristiti u najvećoj mogućoj meri. Deca treba da, pored učenja na maternjem jeziku, na koje imaju pravo, od ranog detinjstva počnu učiti i druge jezike“, istakla je ona. Divna Prusac (Autonomija) (Tekst je nastao u okviru projekta „Protiv mržnje i stereotipa, bez patetike i lažnog saosećanja – profesionalno i afirmativno“ koji je sufinansiran iz budžeta Republike Srbije – Ministarstva kulture i informisanja. Stavovi izneti u podržanom medijskom projektu nužno ne izražavaju stavove organa koji je dodelio sredstva)


Virus gripe dobio novo ime – influenca A (H1N1) - Klix.ba\n1.5.2009. u 11:15\nBritanski dnevnici u petak najveći prostor i dalje posvećuju opasnosti od novog virusa gripe, koji sada ima novo ime - influenca A (H1N1), dok The Guardian u jednome od članaka o gripi ukazuje na katastrofalne posljedice koje bi virus mogao imati u siromašnim zemljama, prije svega u Africi.\nSvjetska zdravstvena organizacija saopćila je da je počela slati antivirusne lijekove u siromašne zemlje, posebno one na južnoj Zemljinoj polulopti gdje se pojava novog virusa poklapa s početkom zime.\nStručnjaci, kako piše u Guardianu strahuju da bi virus ako stigne do Afrike, mogao brzo da se širi po siromašnim naseljima u kojima živi veliki broj ljudi.\nOni navode da afričke zemlje nemaju ni sistem za nadgledanje širenja zaraze ni dovoljno ljekara, bolnica i lijekova da se bore s pandemijom, i da bi smrtnost u tom dijelu svijeta mogla biti znatno veća nego na drugim kontinentima.\nDaily Telegraph, međutim, ocjenjuje da se zbog moguće pandemije diže prevelika panika. List u redakcijskom komentaru podsjeća da se posljednja pandemija pojavila prije tačno 40 godina kada je hongkoški virus gripe širom svijeta usmrtio oko milion ljudi.\nU Britaniji su tada bile otkazane nogometne utakmice, ljekari su pali na nos, a lijekovi i vakcine su se uvozili. Ali bilo je stoicizma kojeg sada nema, smatra autor komentara koji u reakciji britanske javnosti na pojavu novog virusa vidi znake iracionalnog straha.\nJedno od objašnjenja za to je što danas - za razliku otprije četiri decenije - imamo medije koji neprekidno izvještavaju o gripi. Ali da bi se izbjegla panika, potrebno je i da dužnosnici ne daju bombastične izjave poput one u kojoj je direktorica Svjetske zdravstvene organizacije Margaret Chan rekla da je "ugroženo cijelo čovječanstvo", navodi Daily Telegraph.


Rusija "u potpunosti" podržava stavove Srbije u vezi sa Kosovom i smatra "apsolutno neprihvatljivim" nametanje statusa Kosova, izjavio je u Beogradu ministar spoljnih poslova Rusije Sergej Lavrov. On je ocenio da je plan specijalnog izaslanika UN za Kosovo Martija Ahtisarija propao jer nisu uzeti u obzir interesi obeju strana. Lavrov se na konferenciji za novinare posle razgovora sa premijerom Srbije Vojislavom Kosstunicom zalozzio za kompromisno ressenje za Kosovo. Na konkretno pitanje – Da li ce Rusija staviti veto na Ahtisarijev plan pred Savetom bezbednosti – Lavrov je rekao da ce njegova zemlja tek doneti odluku o tom pitanju.\nLavrov je medjutim ranije danas, na konferenciji za novinare po zavrssetku ministarskog sastanka Organizacije za crnomorsku ekonomsku saradnju u Beogradu, odbacio moguchnost da bi Rusija u SB mogla da uccestvuje u donossenju rezolucije o Kosovu koja nije prihvatljiva za Srbiju. "Mi nikada ne bismo bili deo odluke koja ne bi imala podrssku svih strana u bilo kom konfliktu. Apsolutno isti kriterijumi vazze za Kosovo", rekao je Lavrov.


Bečej najtransparentnija opština, Jagodina najlošije ocenjena, a Čačak? | CEMAFORUM.rs\nBečej najtransparentnija opština, Jagodina najlošije ocenjena, a Čačak?\nTransparentnost gradova i opština u Srbiji povećana je 2020. godine u odnosu na prethodnu, premda je prosek i dalje nizak, a najtransparentnije lokalne samouprave su Bečej, Novi Pazar i Sombor, pokazali su rezultati istraživanja Lokalnog indeksa transparentnosti (LTI 2020), koje je objavila Transparentnost Srbija, prenosi dnevni list Danas.\nProgramski direktor Transparentnosti Srbija Nemanja Nenadić rekao je da je zadovoljan što se prosečni skor prvi put popravio, sa prošlogodišnjih 40 na 46 poena u ovoj godini. Bolji rezultati, prema njegovim rečima, govore o tome kako lokalne samouprave mogu da budu otvorenije prema građanima, čak i onda kada ne postoje sveobuhvatni napori u tom pravcu, u vidu novih zakonskih načela.\n"Ovi rezultati nam pokazuju da individualni trud lokalnih službenika i prepoznavanje značaja transparentnosti od strane donosioca odluka, može da donese pozitivne promene u praksi", istakao je Nenadić, podsećajući da je transparentnost jedno od bitnih oruđa za borbu protiv korupcije.\nDodao je da pored toga moraju da postoje i drugi mehanizmi. Koordinator istraživačkog tima Transparentnosti Srbija Zlatko Minić saopštio je da prvoplasirana opština Bečej ima skor 83, od mogućih 100, čime je udvostručila rezultat iz prošle godine, kada je imala 38. Novi Pazar ima skor 82, a Sombor 80. Kanjiža je četvrta sa 77, a slede je Leskovac sa 75 poena a Vranje na šestom mestu, sa 73.\nNajniže rangirane opštine su Bela Crkva, Svilajnac i Koceljeva (po 22 svaka), a Jagodina je, sa 21 poenom, zadržala neslavnu poziciju među nalošije ocenjenim gradovima. Minić je ukazao da dobri rezultati u istraživanju ne znače i da ima manje korupcije, niti obrnuto, već samo da su donosioci odluka i zaposleni prepoznali značaj veće otvorenosti prema građanima.\nPoverenik za informacije od javnog značaja Milan Marinović izrazio je zadovoljstvo što je porastao ukupan prosečni indeks transparentnosti, ali i veliko nezadovoljstvo zbog nazadovanja u kategoriji "informatori o radu". On je pozvao lokalne samouprave da ispunjavaju zakonske obaveze i da redovno objavljuju i ažuriraju inforatore o radu, kao i da u najskorijem roku imenuju lica zadužena za zaštitu podataka o ličnosti.\nIndeks transparentnosti lokalne samouprave LTI 2020 predstavlja istraživanje, ocenjivanje i rangiranje 145 jedinica lokalane samouprave (JLS) i 25 gradskih opština u Srbiji, koje sprovodi Transparentnost Srbija.\nOpštine i gradovi su rangirani na osnovu kriterijuma transparentnosti, određenih putem 95 indikatorskih pitanja. Među gradskim opštinama, koje ne ulaze u rangiranje zbog specifičnih nadležnosti, najboljii rezultat ima Surčin (53) koji beleži trend poboljšanja rezultata u tri uzastopna istraživanja.\nKada je reč o gradovima u zapadnoj Srbiji, najbolje je rangirano Užice koje je na 7. mestu. Čačak je na listi transparentnosti na 20. mestu, a Čajetina na 22. Detalje analize za Čačak pogledajte OVDE.


Odbojkaši Novog Pazara nastavljaju sa pobjedama, ''pao'' i Niš\n“Za mene je apsolutni heroj naš tehničar Luka Šormaz, koji je pre dva dana imao lakšu hiriršku intervenciju, a odigrao je celu utakmicu. Posle trofeja u Kupu Srbije, usledio je nešto sporiji početak, ali uspeli smo da uhvatimo ritam. Pokušaćemo da se pobedom u Nišu plasiramo među četiri najbolja tima”, rekao je trener Pazaraca Saša Stefanović.\n“Držali smo se set i po, ali je onda domaći tim pojačao servis i počeo ubojitije da napada. Pokušaćemo da pobedimo u našoj dvorani i ne dozvolimo da plej-of za nas bude gotovo posle samo dve utakmice”, naveo je trener Niša Dragan Svetozarević.\nU ostalim večerašnjim duelima, Vojvodina je na startu doigravanja za prvaka države slavila u Novom Sadu protiv Spartaka iz Ljiga sa 3:2, Crvena zvezda je u Beogradu savladala kragujevački Radnički rezultatom 3:1, dok je jedini trijumf u gostima ostvarilo Jedinstvo iz Stare Pazove, pobedivši Ribnicu u Kraljevu sa 3:2.


Saobraćaj funkcioniše veoma otežano – RADIO TELEVIZIJA BOR\nSaobraćaj funkcioniše veoma otežano\nBOR-Putevi u borskoj opštini su prohodni, ali saobraćaj funkcioniše u veoma teškim uslovima. Posebno je bila kritična protekla noć, jer je uz jak sneg, duvao i vetar koji je stvarao velike nanose i otežavao rad borskim komunalcima.\n„Tokom noći smo čistili sve puteve, ali smo imali i puno problema.Iskliznuo je kamion, imali smo situaciju da je petnaestak minuta nakon prolaska kamiona vetar ponovo zatvorio put za Bučje. Radne mašine i kamioni sa raonicima patroliraju na svim putnim pravcima prema selima.Ovde u gradu vozila su nam non- stop na terenu, a proritet su nam održavanje ulica i trotoara u gradu,ali i rejonskih puteva.Njih ćemo početi da čistimo kada se situacija malo stabilizuje. Sve u svemu svi kapaciteti će biti na raspolaganju u zimskoj službi“, rekao je direktor JKP „3.oktobar“ u Boru Dalibor Orsovanović .\nRadnici zimske službe sa svom raspoloživom mehanizacijom daju maksimum kako bi održali puteve prohodnim.U postojećim okolnostima nemoguće je da očiste sneg do asfalta, ali preduzimaju sve da saobraćaj kako tako funkcioniše.\n„Sol ne deluje na ovoj niskoj temperaturi, tako da se samo uključuju vozila sa raonicima koji otklanjaju sneg sa ulica i trotoara koji su nam veliki problem jer više ni mašine ne mogu očistiti sneg.Zato ćemo uključiti i radne mašine“, dodao je Orsovanović.\nS obzirom na to da su uslovi za funcionisanje saobraćaja u celoj borskoj opštini veoma loši, iz Javno komunalnog preduzeća Treći oktobar apeluju na građane i meštane sela da ne koriste automobile, već gradske prigradske autobuse zbog bezbednosti, ali i da ne otežavaju čišćenje putnih pravaca.\nTags: borski komunalci, putevi pohodni, rasciscavanje, saobracaj otesan, sneg, vetar\nPrevious Snežno nevreme u Majdanpeku\nNext Mehanizacija RTB-a krči rudničke, ali i seoske puteve\n2 sata ago Ljiljana Đorđević\n2 sata ago Saša Stojčić\n2 sata ago Marija Dimitrijević\n2 sata ago Dušica Stojanović


NVO: Zabrinutost zbog porasta broja incidenata u srpskim sredinama na Kosovu - Radio Kontakt Plus\nNVO: Zabrinutost zbog porasta broja incidenata u srpskim sredinama na Kosovu\n10:59, 24.06.2020Izvor: Radio Kontakt Plus\nNevladina organizacija “Aktiv” i Zajednica Srba na Kosovu izražavaju zabrinutost kada je u pitanju reakcija policije na više od 20 incidenata u kojima su meta bili kosovski Srbi, a koji su registrovani u periodu od 15. marta do 3. juna 2020. godine.\n„Verujemo da se može više učiniti na nivou lokalnih i centralnih institucija, a to podrazumeva preduzimanje dodatnih preventivnih bezbednosnih mera radi zaštite ugroženih građana i osiguranja da se zločini u potpunosti istraže“, navodi se u saopštenju.\nNeobične okolnosti usled pandemije korona virusa, ukazale su na probleme sa kojima se suočavaju nevećinske zajednice na Kosovu, dodaje se u saopštenju.\n„Uprkos ovim izazovima, trebalo bi poštovati ustavne i pravne okvire koji garantuju ličnu sigurnost, kao i sigurnost imovine, što će poslužiti za jačanje višedecenijskih napora i ulaganja u izgradnju sigurne i multietničke sredine“, stoji u saopštenju.\nNVO “Aktiv” poziva relevantne institucije da pruže dodatnu podršku i resurse u slučajevima koji se odnose na kolektivnu sigurnost i sigurnost pripadnika nevećinskih zajednica, dodaje se u saopštenju.\nTagovi: SrbiKosovska policijaIncidentNVO\nĐurić: Nigde u Evropi, osim na KiM, civili nisu žrtve ovakvog terora\nJevtić: Nepoznate osobe pucale na kuću povratnika u selu Vidanje\nJoš devet pacijenata preminulo u Srbiji, pozitivnih 295\nNovih 15 smrtnih slučajeva na Kosovu, novoinficiranih 218


UniCredit fondacija Архиве - Biznis i Finansije\nHome\tTags\tPosts tagged with "UniCredit fondacija"\nUniCredit Fondacija: više od milion evra za podršku studentima i istraživačima\nby bifadmin 24. jula 2020.\nUniCredit fondacija sa sedištem u Milanu ponovo raspisuje konkurse sa ciljem da podrži mlade talente širom Evrope, uključujući i Srbiju, potvrđujući tako svoju posvećenost studentima i istraživačima: 7 konkursa za 24 stipendije i grantove za istraživače u ukupnom iznosu od oko 800.000 evra. Dodatno, UniCredit fondacija je obezbedila 100 grantova za stručnu praksu u bankama širom Grupe u periodu od jula do decembra 2020. godine.\nBez obzira na težak period tokom kojeg je UniCredit fondacija podržavala brojne inicijative koje su imale za cilj borbu protiv Kovida-19, direktnim doniranjem novca i izdvajanjem sredstva za donacije koje su organizovali zaposleni širom Grupe, fondacija nastavlja da podržava studente i istraživače iz oblasti ekonomije i finansija otvarajući različite konkurse.\nU svrhu podrške akademskim studijama, fondacija dodeljuje sledeće:\n2 Marko Fano i 2 Kriveli evropske stipendije – za diplomce iz oblasti ekonomije ili finansija koji doktorske studije žele da nastave u inostranstvu u akademskoj godini 2021-2022. Ove stipendije se dodeljuju na godišnjem nivou i mogu da se obnove za drugu godinu. Ukupan iznos pojedinačne stipendije može biti do 32.500 evro (bruto).\n4 Modiljani granta za istraživanje – najbolji istraživački projekti iz oblasti ekonomije i finansija će biti nagrađeni sa po 10.000 evra (bruto) godišnje, na dve godine. Cilj ove inicijative je da se podrži istraživački rad u Evropi kroz jačanje saradnje među univerzitetima.\n2 Foskolo granta za evropsko istraživanje – u okviru 6. izdanja, UniCredit fondacija će nagraditi 2 najbolje katedre ili istraživačka instituta iz oblasti ekonomije i finansija, koje učestvuju na tržištu rada za doktorske studije tokom 2020/2021. Cilj ovog konkursa je da privuče i zadrži najbolje mlade ekonomiste širom Evrope koji sprovode svoja istraživanja van evropskih granica. Fondacija će svaku katedru ili institut nagraditi sa 50.000 evra na godišnjem nivou, kao dodatak na naknadu i druge ugovorne uslove koje katedra nudi za odabranog kandidata. Grantovi će biti dodeljeni 1. oktobra i trajaće tri godine.\nLista grantova uključuje i 5 stipendija za Međunarodne programe razmene studenata, ove godine 10. izdanje, za studiranje u inostranstvu od 3 do 6 meseci u bilo kojoj zemlji u kojoj posluje UniCredit i 5 nagrada za najbolji rad u vezi sa tržištem rada za doktorante i one koji su na doktorskim studijama iz oblasti ekonomije i finansija ili će učestvovati na Evropskom ekonomskom tržištu rada koji se održava u decembru u Notingemu.\nTakođe, UniCredit fondacija objavljuje početak 7. Izdanja programa međunarodne prakse. U okviru ovog programa, fondacija u saradnji sa UniCreditom, obezbeđuje 100 grantova studentima za stručnu praksu u UniCreditu u bilo kojoj zemlji gde je banka prisutna. Praksa traje od 3 do 6 meseci, u periodu od jula do decembra 2020. Svaki izabrani student/studentkinja dobija grant u iznosu od 700 evra bruto, za svaki mesec proveden na praksi.\nMauricio Bereta, predsedavajući UniCredit fondacije, tim povodom je izjavio: “Sa otvaranjem ovih konkursa, UniCredit fondacija potvrđuje svoju snažnu posvećenost studijama i istraživčkom radu, čak i u vreme pandemije. Kao i uvek, u skladu sa svojim opredeljenjem da deluje na međunarodnom nivou, konkursi su namenjeni studentima, fakultetima i istraživačkim institutima u svim zemljama u kojima je UniCredit prisutan.“\nSve neophodne informacije se nalaze na sledećem linku: www.unicreditfoundation.org\n24. jula 2020. 0 komentar\nU Nemačkoj ugostitelji zbog cene i nestašice ulja brišu iz jelovnika pomfrit


Mediji: Amerikanci se obučavaju da upravljaju ukrajinskim tenkovima - Sputnjik Srbija\n18:57 14.02.2021 Preuzmite kraći link\nUkrajina je predala američkoj vojsci svoj glavni borbeni tenk T-84 radi testiranja i obuke, piše „Nešnal interest“. Ovaj model ukrajinske vojne tehnike je primećen na poligonu Juma u Arizoni.\n„Obično, vojna transportna sredstva, strane proizvodnje, pojavljuju se na poligonu Juma radi obuke američkih vojnika“, objasnio je autor.\nPo njegovom mišljenju, ukrajinska vojska je predala SAD svoje T-84 kako bi američki tenkisti mogli da upoznaju ovaj model.\nEkspert je naveo da ovo nije prvi slučaj da je ukrajinske modefikacije sovjetskih tenkova T-80 primećena u SAD. Oružane snage SAD su 2003. godine kupile četiri ukrajinska tenka za testiranje na Aberdinskom poligonu.\nNa fotografijama, koje su se pojavile na mrežama u aprilu prošle godine, T-84 sa sistemom za aktivnu zaštitu „Drozd“, stajao je pored borbenih vozila ruske proizvodnje na poligonu u Jumi, gde je dovoze tenkove za testiranje ili obuku vojnika.


Obuka se održava svakoga dana, u periodu od 18. do 23. marta 2013.godine u trening centru Centra za razvoj Jablaničkog i Pčinjskog okruga. Tokom šest dana obuke, učesnici projekta koji do sada nisu imali priliku da se upoznaju sa osnovama organske proizvodnje, pohađaće trening koji se sastoji od šest oblasti, kao što su to biljna i stočarska proizvodnja, način sertifikacije, vođenje dokumentacije u proizvodnji, marketing i drugo.\nTrening se održava u saradnji sa Otvorenim Univerzitetom u Subotici i udruženjem Terass. Predavači su eminentni stručnjaci iz ove oblasti: Slobodan Milenković, Nenad Novaković, Nadežda Pešić-Mlinko, Vladan Ugrenović i Nadežda Pantelić.\nPolaznici obuke će svakodnevno pohađati obuku i polagati testove znanja, tako da će na osnovu pokazanih rezultata na kraju ove jedinstvene obuke, dobiti validan sertifikat o znanju.\nOvakva i slične edukacije deo su aktivnosi projekta”Podrška proizvodnji organske hrane u južnoj Srbiji”.


Darmanović u Ankari: EU mora da zna šta hoće od Zapadnog Balkana - Kazaljka\nNaslovna/Novo/Balkan/Darmanović u Ankari: EU mora da zna šta hoće od Zapadnog Balkana\nkazaljka Send an email 10.09.2019.\nSARAJEVO (AA) – Ministar vanjskih poslova Crne Gore Srđan Darmanović izjavio je danas u Ankari nakon sastanka s turskim ministrom vanjskih poslova Mevlutom Cavusogluom “turski investitor su veoma cijenjeni u Crnoj Gori i priželjkujemo još više turskih investicija”.\n“Vjerovatno da investitori u svom poslovanja u svakoj zemlji mogu naići na poteškoće, ali činjenica da je u Crnoj Gori sve više investitora i turskih građana te malih firmi kao i dosta zainteresovanih novih investitora, od kojih su neke međunarodno poznate firme, svjedoči o tome kako turski investitori doživljavaju Crnu Goru i kako mi doživljavamo Tursku. Siguran sam da saradnja može biti samo bolja”, rekao je Darmanović.\n“Članica smo NATO-a i daleko smo najviše odmakli u pregovorima za članstvo u Evropskoj uniji. Imamo odlične odnose sa svim susjedima i kao takvi smo uvijek spremni da pomognemo u razrješavanju problema u regionu. U regionu su bila zaostala tri velika problema jedan je ime Sjeverne Makedonije, koji je bio između te zemlje i Grčke, taj je problem uspješno riješen hrabrošću, vizijom i upornošću dvije vlade da nađu rješenje. Kao posljedica tog rješenja Sjeverna Makedonija je na putu za NATO i EU. Drugi se odnosi na razgovore Beograda i Prištine koji treba da nađu dugoročno rješenje. Mi smo prijatelji sa obje zemlje i podržavamo ih da nađu rješenje”, pojasnio je crnogorski ministar.\nTreći problem je, prema njegovim riječima, “disfunkcionalnost BiH”.\n“Mislim da je najbolje rješenje za BiH da nastavi put ka NATO-u i EU koliko god za to treba vremena”, kazao je.\nDarmanović smatra da “EU mora da zna šta hoće od Zapadnog Balkana”.\n“Odlučna politika proširenja na Zapadnom Balkanu je jedino rješenje i za nas i za EU. Sve naše zemlje regije žele da pripadaju ovoj zajednici. Zato su potrebni i naši napori i napori EU. Vjerujemo da bi ohrabrujući korak bio da u oktobru i Sjeverna Makedonija i Albanija dobiju zeleno svijetlo za početak pregovora, a da Crna Gora i Srbija nastave s otvaranjem i zatvaranjem poglavlja”, rekao je Darmanović\nCeler protiv otečenosti\nSarajevo: Počela konferencija "Muslimani Jugoslavije nakon Velikog rata: Sto godina od Mirovnog ugovora iz St. Germaina"\nfoto dana: Hiljade migranata idu prema Evropi


SOS telefon za žene dodeljen Centru u Zvečanskoj iako je nekvalifikovan za taj posao - Dijalog.net\nNaslovna Civilno društvo SOS telefon za žene dodeljen Centru u Zvečanskoj iako je nekvalifikovan za taj posao\nBeograd, 09. mart 2020. – Ministarstvo za rad, zapošljavanje, boračka i socijalna pitanja raspisalo je i poništilo tri javna poziva za dodelu sredstava udruženjima za nacionalni SOS telefon za žene žrtve nasilja.\nKada su oni propali, taj posao dodeljen je Centru za zaštitu odojčadi, dece i omladine Beograd, iako je ta institucija nekvalifikovana za taj posao, navelo je Udruženje „Fenomena“.\nNa konferenciji za novinare tog udruženja predstavljena je i Pravna analiza o uspostavljanju nacionalne SOS linije za pomoć ženama žrtvama nasilja.\nSOS telefon je počeo sa radom u decembru 2018, a, kako je navedeno, ta analiza je posledica nečega što se u državi dešava od 2013. godine kada je Srbija potpisala Istanbulsku konvenciju i kao potpisnica se obavezala da će primeniti njene principe, propise i pravila u tretiranju problema rodno zasnovanog nasilja nad ženama.\nAdvokatica iz Komiteta pravnika za ljudska prava (YUCOM) Milena Vasić, rekla je da nisu dobile odgovor na pitanje zašto je tako urađeno i istakla da su i druge kontroverze pratile ovaj postupak.\nPrvo su, kako je kazala, bila upravo ta tri javna poziva, suprotno zakonu o socijalnoj zaštiti.\n„Ministarstvo za rad donelo je rešenje 26. decembra 2018. da se Centru u Zvečanskoj dodeli licenca na pet godina za usluge SOS telefona, a osnovna obuka za pružanje usluge SOS telefona za žene žrtve nasilja obavljena je 26. i 27. decembra 2018. godine iako je to direktno suprotno postupcima licenciranja ustanova. Iz ovoga se zaključuje da su licencu dobili pre obuke, što potvrđuje da je usluga dodeljena nekvalifikovanom izvršiocu“, navela je ona.\nKako je navedeno, to je učinjeno suprotno Istanbulskoj konvenciji.\nTakođe, država je zaobišla nevladine organizacije koje imaju veliko iskustvo, znanje i resurse u toj oblasti.\n„Smatramo da je vrlo važno da se u borbi protiv nasilja nad ženama postupa po određenim standardima, da pružamo kvalitet jer smo u prilici da posredujemo između žrtava ženama sa iskustvom nasilja i sistema koji treba da tome stane na put“, obrasnila je PR „Fenomene“ Marijana Stevanović.\nTe nevladine organizacija su od samog početka ukazivale na nepravilnosti i propuste u javni pozivima i na činjenicu da se posao dodeljuje ustanovi koja je radila sa decom i roditeljima, ali nema iskustva u pružanju podrške ženama sa iskustvom rodno zasnovanog nasilja, ali nisu naišle ni na kakvu podršku već su ignorisane.\nUpozoravale su i ministarstvo da primene Zakon o socijalnoj zaštiti i da sredstva za SOS telefon dodele u postupku javna nabavke, koji je transparentiji, a ne u postupku javnog poziva, kao što je to urađeno, ali u tome nisu uspele, navedeno je.\nOsim transparentnosti, narušena je i anonimnost žena žrtava koje su pozivale jer su razgovori snimani, a da one to nisu znale.\n„Zbog toga je u izveštaju za Srbiju GREVIO komiteta, organizacije koja prati primenu Istanbulske konvencije, navedeno da je SOS telefon u Srbiji primer loše prakse, što je jako loše“, rekla je Vasićeva.\nGREVIO u izveštaju apeluje na srpske vlasti da primere zakonske mere za anonimnost žena žrtava koje ih zovu i da obezbede podršku nevladinih organizacija za zaštitu prava žena, koje ima dugogodišnje iskustvo i resurse u ovoj oblasti.\nU Srbiji je tokom prošle godine registrovano 28 ženskih udruženja koje pružaju usluge SOS pomoći i podrške, 28 žena izgubilo je život u partnerskom nasilju, dok je 31 žena žrtva rodno zasnovanog nasilja.\nU poslednje dve godine udruženja beleže između 12.000 i 15.000 poziva godišnje, rečeno je na konferenciji.\nOznakeFenomenanasilje nad ženamaSOS telefonYUCOM\nPrethodno ISAC: U usaglašavanju spoljne politike sa EU Srbija zaostaje za susedima\nSledeće SIPRI: SAD lider u prodaji oružja u svetu, Saudijska Arabija najveći kupac\nTop Tags Civilno društvo vladavina prava mediji Srbija i Evropska unija mladi Vlada Republike Srbije OCD lokalna samouprava Društvo ljudska prava Evropska unija istraživanje konkurs evropske integracije Evropska komisija


Proizvodi Webshop za veleprodaju\n1 Click soft\nO kompaniji Istorijat\nUslovi poslovanja Uslovi korišćenja sajta\nPomoć Tehnička podrška\nU skladu sa trendovima u softverskoj i autoindustriji i na osnovu sugestija naših korisnika, koje su se odnosile na prethodnu verziju maloprodajnog Webshopa proizveli smo novu verziju softvera za maloprodaju autodelova. Naš tim programera je izradio sistem vredan pažnje svakog prodavca maloprodaje koji je zainteresovan da u svoj način rada unese izmene koje će kao rezultat imati modernizaciju i unapređenje prodaje.\nQUANTUM - AutoMARKET Cloud Computing sistem\nsva softverska rešenja za prodavce i proizvođače autodelova na jednom mestu\nKreirali smo za Vas profesionalna softverska rešenja za izradu standardizovanih baza podataka asortimana autodelova, njihovu samostalnu obradu i ažuriranje, kataloško predstavljanje i prodaju putem web shop aplikacija. Sistem je kompatibilan sa TecDoc bazom podataka, integriše se sa Vašim ERP sistemom, nudi Vam inteligentno povezivanje i savremenu komunikaciju sa kupcima i prodaju Vaših proizvoda 24/7.\nRazmišljate o tome da li će naš Webshop sistem za trgovinu autodelovima odgovarati Vašim zahtevima i potrebama poslovanja! Omogućavamo Vam 30 dana besplatnog korišćenja i testiranja svih opcija sistema.\nPrijavite se za WEBSHOP!\nWebshop za veleprodaju je sistem proizvoda i usluga namenjen za standardizovanu obradu asortimana autodelova trgovaca u veleprodaji/proizvođača delova, njihovo profesionalno kataloško predstavljanje i prodaju kupcima putem Interneta.\nKako bismo ostvarili još jedan vid komunikacije i saradnje sa našim korisnicima, uveli smo uslugu Web servisa koja korisnicima omogućava da u svoje postojeće Webshop sisteme za trgovinu autodelovima ugrade TecDoc pretragu autodelova.\nCrossfire - web aplikacija za automatizovano poređenje cenovnika\nnamenjena trgovcima i proizvođačima u autoindustriji, ali i svim drugim trgovcima koji žele da uporede cene svojih dobavljača\nUporedite različite ponude brzo, lako i precizno. Odaberite najbolju cenu.\nBesplatna registracija - www.cfire.rs\nNova verzija TecDoc DVD kataloga Sa ponosom Vam predstavljamo našeg novog partnera Orbico grupu\n16.12.2014.Uspostavljena saradnja sa Orbico grupom\n27.08.2014.Pro-Cit d.o.o. naš novi korisnik iz Makedonije\n20.08.2014.Nova verzija maloprodajnog Webshopa\nNOVA VERZIJA 04/2015\nUpišite kod za testiranje TecDoc Web kataloga:\nLogin za TecDoc Web katalog\n›› Registracija korisnika\nCopyright © QUANTUM - AutoMARKET 2001-2015 Sva prava zadržana


Кompanija Tigar druga u Evropi, treća u svetu - Pirot Plus Online\nКompanija Tigar druga u Evropi, treća u svetu\n04. april 2019. 14:30 Privreda Pirot Plus Online\nPrema zvanično objavljenim podacima kompanija Tigar a.d. zauzima treće mesto u svetu, a drugo u Evropi u domenu proizvođača-izvoznika gumene obuće. U ovoj kategoriji, od kompanije Tigar iz Srbije, bolje su rangirani samo proizvođači iz Кine i Francuske.\nPrema rečima Vladimira Ilića, generalnog direktora kompanije, ukupan izvoz koji je Tigar realizovao u 2018. godini, vrednosno iznosi 9.232.000 eura, odnosno 550.000 pari obuće u grupaciji pod nazivom „rubber boots hand made“ Izvoz koji koji čini 70% u ukupnoj realizaciji kompanije, u odnosu na 2017. godinu povećan je za 35 %.\nDirektor Vladimir Ilić sa ponosom ističe da je ovakav rang kompanije na svetskom nivou dokaz da komapnija Tigar sigurnim korakom osvaja ne samo evropsko već i svetsko tržište, a da vešte ruke pirotskih majstora prave visoko kvalitetnu čizmu u kojoj se korača u celom svetu.\nКompanija Tigar sa proizvodnim asortimanom radne, lovačke, modne, dečije obuće i obuće specijalne namene drugi je proizvođač-izvoznik u Evropi, posle Francuske koja ima fabrike i proizvodnju prestižnih brendova „Aigle“ i „Etche“.\nКao posebno važno direktor Ilić ističe da realizacija fabrike obuće u segmentu izvoza jasno pokazuje promenu strukture proizvodnje, strateško usmerenje ka skupljim proizvodima i izvoznu orjentisanost kompanije.\nOvakvom rangu kompanije i ekspanziji na svetskom tržištu doprinela je izrada visoko kvalitetne obuće specijalne namene za armije skandinavskih zemalja, izrada zaštitne obuće koja se izvozi u Hong Кong za tamošnje vatrogasce, Poljsku i kanadsko tržište, kao i izrada visoko kvalitetne gumene obuće za lovce i rudare širom Evrope.


Zamena brojila kroz javno-privatno partnerstvo\nKonzorcijum srpskih proizvođača brojila za struju ocenio je danas da bi stara brojila u Srbiji mogla da se zamene novim sa daljinskim očitavanjem kroz javno-privatno partnerstvo, bez potrebe zaduživanja Elektroprivrede Srbije (EPS).\nDirektor članice konzorcijuma, kompanije Enel, Dragan Vasiljević rekao je na konferenciji za novinare da bi, na osnovu cena koje je odredila Agencija za energetiku (AERS), za firme bilo isplativo da kroz partnerstvo finansiraju zamenu brojila novim, instaliraju ih, održavaju, očitavaju i dostavljaju podatke.\n"To bi donelo posao domaćim firmama i otvorilo nova radna mesta", rekao je Vasiljević.\nOn je kazao je Agencija za energetiku odredila mesečnu cenu od 20 dinara za očitavanje i 500 dinara za održavanje brojila, a u Srbiji ima više od tri miliona brojila. Prema toj računici, godišnji prihod od tih naknada je veći od 150 miliona evra.\nVasiljević je rekao i da postoje problemi u okončanju javnih nabavki brojila za struju zbog tri kompanije, koje sa svojim povezanim firmama upućivanjem niza žalbi Komisiji za zaštitu prava ponuđača opstruiraju te postupke.\nNa konferenciji je rečeno i da je na tenderu EPS za nabavku sistema i opreme za daljinsko očitavanje i 250.000 brojila pobedila kompanija Atos, povezana sa francuskim Šnajder elektrikom, a vrednost nabavke je 26,7 miliona evra. Ta nabava se finansira iz kredita Evropske banke za obnovu i razvoj (EBRD) i Evropske investicione banke (EIB).\nKonzorcijum srpskih proizvođača brojila električne energije saopštio je da je završio isporuku 30.000 brojila za EPS, vrednu oko dva miliona evra, što je najveća nabavka brojila koju je EPS realizovao novcem iz domaćih izvora u poslednjih deceniju i po.\nPored kompanije Enel, u konzorcijumu su i Jugotrejd, Citi i VF EMT. Te kompanije se bave proizvodnjom brojila više od 20 godina, zapošljavaju 110 radnika i u poslednje tri godine su imale prihod od 10 miliona evra.\nKategorije vesti: Udruzenje


Za Program ekonomskog razvoja iz gradske kase 39 miliona dinara - juGmedia\nKomentari su isključeni na Za Program ekonomskog razvoja iz gradske kase 39 miliona dinara\nProgramom lokalnog ekonomskog razvoja grada Niša, usvojenim na poslednjoj sednici Gradskog veća, za razvoj privrede u tom gradu iz lokalnog budžeta biće ove godine izdvojeno 39,3 miliona dinara.\nGradski većnik Mihajlo Zdravković kazao je da su 9,3 miliona dinara, opredeljena za finansiranje kamate za kredite koje preduzeća podižu kod komercijalnih banaka.\n„To je mera koja je prošle godine privukla najviše pažnje i za koju je ove godine izdvojeno duplo više para. Privredni subjekti moći će da dobiju do dva miliona dinara za plaćanje kamate na period od 12 do 36 meseci„, rekao je Zdravković.\nPogramom lokalnog ekonomskog razvoja predviđena je nova mera, a to je isplata podsticajnih sredstava za udruženja i privredne subjekte koji organizovanim nastupom na međunarodnim manifestacijama promovišu turističke potencijale grada.\n„Za ovu namenu biće izdvojeno četiri miliona dinara, a maksimalno milion po udruženju ili privrednom subjektu„, istakao je Zdravković.\nZa internacionlizaciju mikro, malih i srednjih preduzeća, odnosno za pokriće dela opravdanih troškova nastupa na sajmovima Programom LER-a predvidjena su tri miliona dinara, a za podršku za povezivanje privrede i obrazovnih institucija šest miliona dinara.\n„Za unapredjenje konkurentnosti malih i srednjih preduzeća biće izdvojeno ukupno 10 miliona dinara. Ta sredstva su namenjena za dobijanje sertifikata, istraživanje tržišta i druge stvari potrebne za uvodjenje novog proizvoda na tržište ili osvajanje novog tržišta. Maksimalni iznos odobrenih sredstava u okviru ove mere je do 300.000 dinara, što predstavlja 50 odsto troškova po privrednom subjektu„, rekao je Zdravković.\nNovina je, dodao je Zdravković, što će grad tu istu meru, u iznosu od pet miliona dinara, imati i za stanare start-ap centra.\nGrad Vranje transparentan\nVRANJE - Na osnovu novousvojene metodologije ocenjene su i rangirane sve jedinice lokalne samouprave u Srbiji. Grad Vranje, ne samo po pitanju izgleda i sadržaja sajta, već i drugih aspekata trensparentnosti, ima indeks 60, na skali od o do 100, i deli šesto…\nOtvara se istureno odeljenje Ekonomskog fakulteta\nPIROT - Lokalna samouprava sa niškim Ekonomskim fakultetom dogovorila je otvaranje isturenog odeljenja ovog fakulteta u ovom gradu. (više…)\nPosle sedam godina pauze ponovo se igra Biznis liga u malom fudbalu u Leskovcu, a takmičenje u kojem će učestvovati 16 ekipa iz Leskovca igraće se u velikoj hali SRC Dubočica u utorak 8. januara, u organizaciji Gradskog fudbalskog saveza Leskovac. (više…)


Egipat dobija novu prestonicu - Novosti - Turistički svet\nProjekat izgradnje nove prestonice u Egiptu koja bi trebalo da reši, između ostalog, i problem nagomilavanja ljudi u Kairu, biće korak bliže realizaciji nakon uloženih 20 milijardi dolara.\nPlanovi za novu prestonicu Egipta najpre su objavljeni u martu prošle godine. Predstavnici vlade objasnili su da je razlog izgradnje pretrpanost i gužva, zagađenje, kao i porast cena nekretnina u Kairu.\n“Prestonica predstavlja značajan napor da se izgradi nacionalni duh, da se podstiče konsenzus i da se obezbedi dugoročno održivi rast“, piše na zvaničnom sajtu projekta.\n“Novi grad će omogućiti više mesta za život, za rad i posete.“\nGrad od 700 kvadratnih kilometara biće izgrađen u pustinji na istoku Kaira i postaće novo sedište vlade, i predstavljen je kao daleko veći od sadašnje prestonice.\nPredlozi planova za grad uključuju i mesta za stanovanje za 5 miliona ljudi, preko 1.000 džamija, naselja, industrijskih zona, centar za konferencije sa 5.000 mesta, kao i najveći park na svetu.\nInteresovanje za projekat je veliko. Indijska kompanija navodno planira veliki medicinski centar i univerzitet, dok saudijska firma namerava da izgradi od 12,6 hektara džamiju i islamski muzej.\nKonstrukcija grada je već u toku, a inženjeri su počeli sa radom na infrastrukturi koja uključuje mostove i 210 kilometara puta.\nPrva faza projekta biće završena za 5 godina, kada bi trebalo da se usele prvi naseljenici.\nUprkos optimizmu i gomili uloženog novca, postoji zabrinutost da će projekat zahvatiti već poznati problemi, kao što je slaba naseljenost. Egipat je već izgradio nekoliko satelitskih gradova oko Kaira, ali ih ljudi zbog slabe naseljenosti zovu gradovima duhova.\n“Kuće u novim gradovima su nepriuštive, van domašaja i nepristupačne za većinu stanovnika u Kairu“, navodi Dejvid Sims, autor i urbanista koji živi u Kairu.


U organizaciji Regionalnog centra za talente „Beograd 2”, a pod pokroviteljstvom Skupštine grada, od 24. jula do 7. avgusta, po peti put je organizovana „Letnja škola Radalj banja” za polaznike Centra za talente.\nSuština rada Letnje škole je priprema polaznika za naredni ciklus rada u Centru – izbor oblasti za istraživačke projekte, a pored toga polaznici su učestvovali i u školi digitalne fotografije, školi zaštite životne sredine, maloj školi engleskog jezika, likovnoj radionici i na kursu intelektualnih veština. Takođe su obišli istorijske i kulturne znamenitosti koje se nalaze u bližoj okolini.\nOve godine učešće u radu letnje škole uzelo je 90 učenika završnih razreda osnovnih i srednjih škola iz više od 50 škola, kao i deset studenata sa beogradskog univerziteta. Za rad sa učesnicima letnje škole bilo je angažovano deset eminentnih stručnjaka po naučnim i umetničkim disciplinama.\n– Sve predviđene aktivnosti u Letnjoj školi su realizovane zahvaljujući prvenstveno učesnicima škole koji su po ko zna koji put pokazali veliko interesovanje za sticanjem novih znanja iz svih ponuđenih oblasti, kao i uslovima za rad za koje su se pobrinuli domaćini. Veliko je zadovoljstvo i čast raditi sa mladima koji u svakom mogućem trenutku žele da prošire svoja znanja, stav je svih predavača u Letnjoj školi – istakao je Nikola Srzentić, direktor centra.\nPrvi rezultati ankete, koja služi za evaluaciju programa Letnje škole, govore da su svi učesnici zadovoljni postignutim rezultatima i da će svi učestvovati sa svojim istraživačkim projektima u narednom ciklusu rada centra koji se poklapa sa školskom godinom. U narednom ciklusu rada centra očekuje se preko 1.000 učenika i studenata.


RK Crvena zvezda: Odgovorno tvrdimo da niko iz Pazara nije bio ugrožen - Sandžak Haber - Sandžačke Internet Novine\nNaslovna Featured Istaknuto RK Crvena zvezda: Odgovorno tvrdimo da niko iz Pazara nije bio ugrožen\nBEOGRAD – Rukometni klub Crvena zvezda odbacio je navode da je ekipa Novog Pazara bila ugrožena tokom utakmice u Beogradu.\nCrveno-beli su izrazili žaljenje zbog situacije i uvredljivog transparenta i naveli da im od tada stižu pretnje u klub.\n“Moramo da obavestimo javnost da nije tačno da je RK Novi Pazar vređan tokom 60 minuta, kako su naveli u saopštenju. Na našu rekaciju sporni transparent je uklonjen u kratkom roku, a na skandiranje navijača ne možemo uticati, kao što nijedan klub to ne može, kako na sportskim terenima u Srbiji, tako i u čitavom svetu”, navodi se u saopštenju rukometnog kluba Crvena zvezda.\nZvezda je sinoć u Beogradu pobedila Novi Pazar sa 33:24, u meču četvrtog kola A grupe Arkus lige. Klub iz Novog Pazara saopštio je posle utakmice da su njegovi članovi vređani na nacionalnoj osnovi tokom čitavog meča, da je na tribini istaknut uvredljiv transparent i da su navijači skandirali Ratku Mladiću i uzvikivali – “poturice” i pevali šovinističke pesme.\nZvezda je izrazila žaljenje zbog situacije koja je nastala i spornog transparenta i navela da je učinila sve kako bi na pravi način organizovala utakmicu.\n“Mi kao klub smo učinili sve da se utakmica obezbedi na najvišem nivou, povećali smo broj redara i bio je povećan broj pripadnika policije. Poštovali smo sve procedure. Odgovorno tvrdimo da nijedan član RK Novi Pazar ni na jedan način nije bio ugrožen”, piše u saopštenju.\nZvezda je obavestila javnost i da su klub i igrači proteklih sezona bili izloženi “brojnim pogrdnim skandiranjima i uvredama sa tribina” na utakmicama u Srbiji, a da su pretnje stigle i sinoć.\n“S obzirom da od sinoć, posle utakmice, dobijamo preteće poruke poput: ‘da u Novi Pazar možemo ući, ali nećemo izaći’, iako kao klub nismo nikoga uvredili, pa ni našeg sportskog rivala iz Novog Pazara, smatramo da u našoj ligi, u našoj zemlji nam niko ne može zabraniti gde da idemo, odnosno gde ćemo igrati”, navodi se.\n“Rukometnom klubu Novi Pazar, sa kojim imamo korektne i dobre odnose, želimo sve najbolje u ovoj takmičarskoj godini”, dodaje se u saopštenju i ističe da se Zvezda povodom ovog slučaja neće više oglašavati.\nPrethodni tekstSraman čin Golubovića! Tvrdio da sa tribine čuje “napred Zvezda”, a ne “Ratko Mladić”\nSledeći tekstRK Crvena Zvezda: Trasparent stajao samo tri minuta! Dobili smo pretnje na instagramu


KOSMOPOLITSKI REALISTA: Aveti multipolarne Evrope\nPre više od dvadeset godina, ugledni profesor međunarodnih odnosa Džon Miršajmer je upozoravao na opasnosti koje mogu proisteći iz završetka Hladnog rata i povratka multipolarnog sistema u Evropi. U svom tekstu “Povratak u budućnost: nestabilnost u Evropi nakon Hladnog rata” objavljenom u časopisu International Security Miršajmer je, polazeći od neo-realističkih pretpostavki o inherentnoj nestabilnosti multipolarnog sistema, tada predviđao da će sa nestankom bipolarnog međunarodnog poretka biti ponovo pokrenuto unutar-evropsko bezbednosno nadmetanje. Ovo je trebalo da izazove rast hiper-nacionalizma i konačno da dovede do novog rata na evropskom kontinentu baš kao i ranije u evropskoj istoriji. Ukoliko želi da sačuva mir u Evropi, pisao je tada Miršajmer, Zapad, koliko god to paradoksalno izgledalo, “ima interes da održava hladnoratovski poredak i interes da održava hladnoratovsku konfrontaciju”.Srećom, Zapad nije poslušao Miršajmerove savete a neposredne posledice kraja Hladnog rata i urušavanja bipolarnog poretka nisu se uklapale u njegova pesimistična predviđanja. Na globalnom planu činilo se kao da je svet ušao u novu fazu globalne konvergencije interesa i da upotreba sile gubi relevantnost u praksi međunarodne politike. Na regionalnom nivou, umesto unutar-evropskih trvenja i sukobljavanja, sa izuzetkom prostora bivše Jugoslavije, evropski kontinent je postajao jedinstveniji nego ikada ranije u svojoj istoriji. NATO se nije raspao već se proširio, a na temelju evropske zajednice je nastala EU u koju su pohrile gotovo sve evropske države iz nekadašnjeg komunističkog bloka. Delovalo je kao da je Evropa uspela da izađe iz začaranog kruga “borbe za moć” i “večnog vraćanja istog” i zakorači u postmoderni raj jedinstva, harmonije i liberalnih normi. Sasvim je razumljivo što su liberali širom Evrope i sveta zbog ovakvog razvoja situacije slavili. Neorealisti su, međutim, i dalje upozoravali da su odsustvo rivaliteta između velikih sila i stabilnost u Evropi samo privremeno “zatišje pred buru”. Ovo je bilo moguće zahvaljujući “unipolarnom momentu” u kome su SAD bile jedina preostala super sila i koji, neće dugo trajati pre nego što se i Evropa i svet vrate u normalu – tjst. u sistem ravnoteže snaga. Teroristički napadi 11. septembra 2001. godine trgnuli su Ameriku iz post-hladnoratovskih slatkih snova. Sa druge strane Atlantika, stari kontinent je još neko vreme odbijao da se suoči sa činjenicom da je medeni mesec gotov. Međutim, rat u Gruziji avgusta 2008. godine razvejao je i poslednja nadanja da je Evropa nekako zaštićena od “povratka istorije”. O tome govori i izveštaj “Avet multipolarne Evrope” koji je u oktobru 2010. godine objavio Evropski savet za spoljne poslove. U ovom izveštaju grupa eminentnih evropskih spoljno-političkih mislilaca na čelu sa Ivanom Krastevom i Markom Leonardom primećuje da su Evropljani “brzo pozdravili uspon multipolarnog sveta ali su dosta sporije primetili paralelni razvoj multipolarne Evrope.” Ova nova Evropa, za koju su SAD sve manje strateški zainteresovane, kako pišu Krastev i Leonard, sastavljena je od tri centra moći: EU, Rusije i Turske. Između ova tri pola moći nalazi se post-jugoslovenski i post-sovjetski prostor, siva zona nestabilnosti koju svaki od ova tri pola moći na svoj način nastoji da stavi pod svoju kontrolu.Danas je postalo više nego evidentno da je premisa po kojoj će sve evropske države jednog dana biti članice EU i NATO iluzija na kojoj je nemoguće graditi mir u Evropi. Stoga je, kako iznose autori izveštaja, potrebna nova evropska bezbednosna arhitektura koja će sva tri pola moći u Evropi staviti pod jedinstveni pan-evropski krov. Odbijanjem da uvide ovu realnost države članice EU do sada su samo podsticale stvaranje “sfera uticaja” u Evropi. Tragična istorija prve polovine dvadesetog veka nedvosmisleno ukazuje na to zbog čega za Evropu treba da bude moralno i politički neprihvatljiv povratak na ovu devetnaestovekovnu politiku ravnoteže snaga. Čitav projekat evropskih integracija nastao je sa idejom upravo da se prevaziđe ovaj sistem koji je Evropu ostavio u ruševinama. Međutim iako EU, kako pišu Krastev i Leonard, “može da uradi malo da predupredi evoluciju Evrope od unipolarnog u multipolarni poredak…ona može da uradi puno da oblikuje odnose između njenih nastajućih polova”. Autori izveštaja dele Miršajmerov pesimizam po pitanju stabilnosti multipolarne ravnoteže snaga, ali su njihova rešenja dijametralno suprotna od njegovih. Miršajmer je 1990. godine predlagao konfrontaciju kako bi bio održan bipolarni sistem ravnoteže snaga; Krastev i Leonard predlažu multilateralnu saradnju kako bi se multipolarni sistem u nastanku obuzdao stvaranjem novog bezbednosnog poretka u Evropi. On bi po cilju bio sličan Medvedevljevom predlogu o novoj bezbednosnoj arhitekturi u Evropi ali bi po putu stizanja na taj cilj bio potpuno obrnut. Medvedevljev pristup ide “odozgo na dole” jer podrazumeva najpre potpisivanje novog ugovora o bezbednosti pa onda izgradnju poverenja i rešavanje svih spornih pitanja. Pristup koji predlažu Krastev i Leonard je “odozgo na gore” i podrazumeva tri koraka. Prvi korak je uspostavljanje evropskog “bezbednosnog trijaloga” na najvišem nivou između EU, Rusije i Turske o svim otvorenim pitanjima od zamrznutih konflikata do energetske bezbednosti. Iz ovog bezbednosnog trijaloga bi u drugom koraku proizašao “evropski bezbednosni akcioni plan” za prevazilaženje ovih bezbednosnih problema. U trećem koraku, tek kada je postignut vidljiv napredak u rešavanju gorućih bezbednosnih pitanja i kada je poverenje između EU, Rusije i Turske izgrađeno, pristupilo bi se potpisivanju novog evropskog ugovora o bezbednosti. Ovaj novi poredak omogućio bi tranformaciju “tripolarnog” u “trilateralni” evropski bezbednosni poredak koji bi “održavao EU ujedinjenom, Rusiju post-imperijalnom, a Tursku evropskom”.Ovde je korisno napraviti jednu istorijsku paralelu. Ministar spoljnih poslova Sovjetskog Saveza Vjačeslav Molotov je davne 1954. godine predložio Zapadnoj Evropi sporazum o pan-evropskoj bezbednosnoj arhitekturi koji bi potpisale sve evropske zemlje bez obzira na njihovo političko uređenje. Nakon što je predlog odbijen, godinu dana kasnije je osnovan Varšavski pakt, a Hladni rat je dobio blokovsku konfiguraciju koja će definisati međunarodne odnose sve do pada Berlinskog zida. Kada je ruski predsednik Dmitri Medvedev juna 2008. godine predložio sličnu ideju da se stvori pan-evropska bezbednosna arhitektura ona opet nije naišla na razumevanje. Kao i Sovjetski Savez pedesetih godina, Rusija i Turska danas, u meri u kojoj ostaju isključene iz evropskog bezbednosnog poretka, teže da konsoliduju svoje sfere uticaja. Ovo ne ide samo na štetu EU već i na štetu čitavog evropskog kontinenta. Izveštaj Evropskog saveta za spoljne poslove daleko je od toga da nudi sveobuhvatan način kako odagnati avet multipolarne Evrope. Ipak on bez sumnje nudi svež i realan pogled na pan-evropsko bezbednosno okruženje koji bi unutar EU mogao da pokrene stratešku debatu sa mrtve tačke.\nAnonymousMarch 16, 2011 at 9:44 PMAko dozvolis, cini mi se da Dr M. nije primetio par stvari. Njegov ugao gledanja izgleda nije uzimao u obzir da bi izvor stabilnosti i nastavka integracija u Evropskoj zajednici mogla biti premoc Amerike. Taj previd zvuci nekako "konstruktivisticki" (kad vec moram da upotrebim terminologiju), jer zasto bi pobednicka super-sila bila manje opasna od porazene? Takodje, nije uzeo u obzir da visedecenijsko saveznistvo i politicko-ekonomska integracija moze da dovede do menjanja identiteta, od "Nemac pa Evropljanin", ka "Evropljanin pa Nemac".Sa druge strane, bio je u pravu da kraj Hladnog rata moze dovesti do nacionalistickih sukoba, samo je potencijalni sukob locirao malo istocnije. Bio je u pravu kada je rekao da se NATO mora zadrzati u Evropi kako ne bi doslo do sanse za siri sukob. NATO je ostao u Evropi i nasilje se desilo samo kod nas, ne i sire. Nasilje kod nas je pokazalo Evropi zasto je NATO potreban, ali i zasto bi Evropa (makar "Stara") zelela autonomni bezbednosni sistem. U tom smislu je negde u clanku Mirsajmer u pravu kad kaze da ekonomska medjuzavisnost moze voditi ka destabilizaciji, sto se najbolje vidi u opsednutosti kako EU tako i Rusije da diverzifikuju (koji je izraz na srpskom, dovraga?) svoju energetsku potraznju/ponudu, sto im namece i odredjene strateske odluke. Izmedju ostalog, to je i odluka sta i kako sa Turskom, jer ako se primi unutra, to slabi sanse za relativnom snagom EU u svetskim okvirima, a osim toga i povecava sanse za rast ksenofobije i desnicara u EU.Ako se Turska ne primi, jedina alternativna ruta ka energiji koju ne kontrolisu Rusi niti Amerikanci ostaje u rukama Turske. Turska elita verovatno shvata koliko je Turska bitna za EU, ali i zasto EU ne moze da je primi. Sa druge strane, Turska moze da iznudi vise tolerancije od Amerike, jer sad moze da ubire poene i prema Rusiji i prema EU, a i u islamskom svetu putem udaranja packi Izraelu. Sve u svemu, nije mi bas povratak multipolarnosti u Evropu to sto se Turska i Rusija na silu smatraju delom Evrope. Evropa je sadasnja EU (plus zapadni Balkan), ostalo je Azija koja zapljuskuje Evropu sa istoka i juga, pa zbog toga na tim mestima Azija deluje nesto civilizovanije. Stoga strateski trougao EU-Rusija-Turska u stvari na neki nacin opet provocira na razmislanje u neo-realistickim dimenzijama, ovog puta smanjujuci relativnu snagu SAD dok se bore na dva fronta na drugoj strani zemaljske kugle. Taj dogovor bi zaista promovisao interese tri strane - EU bi bila ujedinjena (pitanje je kako to "ujedinjena" definisu Pariz i Berlin, a kako London i Vasington, jer mislim da nemaju isto na umu), Rusija post-imperijalna (prevedeno: oseca se sigurnije, jer ne vidi EU i Tursku kao americke tvrdjave u Evroaziji, mada mislim da bi taj dizajn opet izazvao jezu u Poljskoj i poglede ka Vasingtonu). Sta znaci da se Turska drzi "evropskom", mislim da je jasno ako u tekstu stoji da ovaj trougaoni proces ide "paralelno" sa pregovorima o clanstvu, a da su primarne teme bas energija i bezbednost! Ne kazem da na dugi rok EU elite ne zele da integrisu Tursku, ali tek onda kada budu sa razumnom sigurnoscu mogli da ocekuju da to nece dovesti do nedopustivog porasta ksenofobije i samim tim desnicarksih stranaka koje jedino i mogu upropastiti EU. Ne mogu da preciznije definisem sta znaci "upropastiti", osim da kazem da bi talas njihovih pobeda znacio radikalno menjanje dominirajuceg identiteta od evropskog ka nacionalnom. Onda je svasta moguce, a jugoslovenski primer je ocigledna lekcija. A mozda sam i nalupao raznih gluposti.ReplyDeleteAdd commentLoad more...


Sa Pika Karticom do fenomenalnih nagrada - Klix.ba\nSa Pika Karticom do fenomenalnih nagrada\n19.3.2015. u 11:49\nS ciljem nagrađivanja svojih korisnika, Pika Kartica je organizirala veliku nagradnu igru pod nazivom "zaPikaj Nagrade!".\nOd 20. marta 2015. godine, prilikom kupovine u Konzumu, Modiani, Intersportu, Beautique i Kompasu, korisnici Pika Kartice imat će priliku sakupljajući bodove na svojoj ličnoj kartici, osvojiti fenomenalne nagrade: 5 atraktivnih automobila Renault Clio, 10 putovanja za dvije osobe u Istanbul te 50 poklon kupovina u vrijednosti 50 KM i tako se uvjeriti da uz Pika Karticu uvijek dobiju više.\nU nagradnoj igri "zaPikaj Nagrade!" pravo sudjelovanja imaju svi korisnici Pika Kartice, koji prilikom kupovine u minimalnoj vrijednosti od 15 KM, u Konzumu ili kod partnera programa, provuku svoju karticu, popune kupon za nagradnu igru i ubace ga u kutiju na prodajnim mjestima.\nNagradna igra završava 18. aprila, a izvlačenje sretnih dobitnika bit će upriličeno 29. aprila u Konzum super prodavnici u Banjaluci, na adresi Aleja Svetog Save 69, za dobitnike sa područja Republike Srpske, odnosno 30. aprila u Konzum super prodavnici u Sarajevu, Ložionička 16, za dobitnike iz Federacije Bosne i Hercegovine. Sponzor nagradne igre je kompanija GumaM.\nNovi program lojalnosti Pika Kartica počeo je u februaru 2015. godine i u kratkom vremenskom periodu zabilježio odlične rezultate. Program lojalnosti trenutno broji više od 250.000 korisnika i svakodnevno bilježi nove članove. Korisnike Pika Kartice i dalje očekuju brojna iznenađenja, jedno od njih je svakako ulazak novog partnera u program.\nPostanite i Vi korisnik Pika Kartice, sudjelujte u nagradnoj igri i zapikajte nagrade!\nU toku razgovori Rusije i Turske o izgradnji gasovoda prema Evropi\n18.03.2015. u 20:04


Tufekčić poručio veteranima: Ne robujemo ultimatumima\nArhiv - Demobilisani borci protestuju pred Parlamentom FBiH, 26. juli 2018.\nKomisija za usaglašavanje različito usvojenih tekstova Zakona o pravima demobilisanih boraca i njihovih porodica sastaće se u četvrtak, potvrdio je za RSE predsjednik Komisije Jasenko Tufekčić.\nSjednica, kaže nije mogla biti zakazana ranije zbog obaveza pojedinih članova, ali to, smatra ne bi trebalo predstavljati nikakav problem.\n„Ne robujem ultimatumima ni rokovima i želja mi je da imamo prije svega najkvalitetnije rješenje kad je u pitanju predloženi tekst zakona“, kaže Tufekčić.\nNaveo je i kako se usaglašavanja mogu kretati samo u okviru onoga što je već usvojeno u Predstavničkom i Domu naroda Federacije BiH.\n„Možemo razgovarati samo o tekstovima koji su bili u parlamentarnoj proceduri, koji su je prošli, teo onome što se u njima nalazi. Sve o no što bi se probalo ugurati mimo toga neće piti vode, jer tako ne može ni proceduralno, a i protivzakonito i protivustavno je“, rekao je Tufekčić.\nPočetkom naredne sedmice Tufekčić je najavio i sastanak s rukovodstvom oba doma parlamenta, te čelnim ljudima Federacije BiH kako bi se, kaže došlo do najboljeg rješenja i termina za održavanje sjednica koje zahtijevaju demobilisani borci.\nU međuvremenu pred zgradom Parlamenta Federacije BiH okupljena je grupa bivših boraca koja je najavila blokadu Federacije BiH , ukoliko ne bude zakazan datum održavanja sjednice Parlamenta na kojoj će biti usvojen jedinstven tekst zakona koji je ranije, podsjećamo usvojen u oba doma, ali sa različitim tekstom.


Srpski sabor "Zavetnici" : Južne vesti\n09:40, 13. 6. 2020.\nDa u Divljani više ne budu migranti i da se štiti jug Srbije, da se otpišu kamate za dugovanja Nišlija, da Parking servis od svakog plaćenog parkinga izdavaja 10% za fond za lečenje dece iz Niša, a da Niška Banja dobije status banje - to su osnovna načela programa liste “Zavetnici”. Ova opcija će biti na listićima pod brojem 15, a predvodi je Jelena Đorđević.\nZavetnici u Leskovcu najavili izlazak na izbore\n10:32, 3. 2. 2020.\nSrpska stanka Zavetnici druga je politička opcija koja je u Leskovcu najavila izlazak na predstojeće izbore. Prema rečima predsednika Gradskog odbora ove stranke Dejana Nešića u narednom periodu će građanima predstaviti svoj plan i program, a kao najvažniji deo toga ističe smanjenje ekonomske zavisnosti zemlje.\n20:57, 8. 4. 2016.\nKoalicija Pokreta za Srbiju i Zavetnika predala je listu kandidata nekoliko sati pre završetka zakonskog roka. Oni, kako kažu, žele da pokažu Nišlijama da može drugačije.\nŠestoro južnjaka na listi “Zavetnika”\n12:21, 29. 3. 2016.\nRepublička izborna komisija potvrdila je listu “Za slobodnu Srbiju - Zavetnici - Milica Đurđević”, a na njoj je četvoro Nišlija, jedan Leskovčanin i jedan Lebanac.


LOKALNA SAMOUPRAVA POMAŽE UGOSTITELJE\nHome > Gradske vesti > LOKALNA SAMOUPRAVA POMAŽE UGOSTITELJE\n10 Novembra, 2020 10 Novembra, 2020 admin319Leave a Comment on LOKALNA SAMOUPRAVA POMAŽE UGOSTITELJE\nLokalna samouprava Grada Sremska Mitrovica donela je niz mera koje za cilj imaju pomoć svim ugostiteljskim subjektima pogođenim situacijom usled širenja virusa Kovid 19. Ugostiteljski objekti, sale za proslave, kafići, hamburgerije i svi ostali subjekti koji obavljaju slične delatnosti dobiće pomoć Grada Sremska Mitrovica. U gradskom budžetu za narednu godinu biće opredeljen značajan deo finansijskih sredstava za pomoć ugostiteljskom sektoru, kao mera ublažavanja ekonomskih posledica nastalih zbog pandemija virusa Kovid 19. Reč je o nizu ekonomskih i tehničkih mera koje za cilj imaju oporavak ugostiteljskog sektora.\n-Planira se jednokratna finansijska pomoć svim ugostiteljskim objektima na teritoriji Grada Sremska Mitrovica, u zavisnosti od veličine objekata, od kvadrature, obima poslovanja, kategorije, lokacije i ostalih kriterijuma. Ova mera se ne odnosi samo na kafiće i restorane, hamburgerije, nego i na sale za proslave, tzv. svečane sale koje su možda pretrpele najveći gubitak jer tokom čitave godine nisu mogli normalno da posluju i da obavljaju svoju delatnost. Takođe svi ugostiteljski objekti počevši od prvog aprila ove godine, pa do prvog aprila 2021. godine biće oslobođeni plaćanja zakupa za zauzimanje javne površine za postavljanje bašta, to se odnosi na letnje bašte i na bašte zatvorenog tipa, tzv. zimske bašte, što će im obezbediti značajne uštede u poslovanju. Takođe planira se subvencionisanje opremanja zimskih bašta, svi oni ugostitelji koji žele da u sklopu svojih objekata montiraju, postave zimsku baštu od lokalne samouprave dobiće sredstva za izgradnju, opremanje, adaptaciju ovakvih prostora, naravno svi oni koji ispunjavaju propisane uslove. Planira se subvencionisanje kamata na kratkoročne kredite za sve preduzetnike i male privrednike koji se bave i proizvodnom, i uslužnom, i ugostiteljskom delatnošću, čak i smeštajni ugostiteljski objekti mogu da koriste ovu subvenciju, to je mera koju smo realizovali vrlo uspešno i 2020. godine, planiramo da je ponovimo i tokom sledeće godine – rekao je zamenik gradonačelnice Petar Samardžić.\nOsim novih mera pomoći mitrovačkim ugostiteljima Grad Sremska Mitrovica će i u narednom periodu nastaviti distribuciju dezinfekcionih sredstava, zaštitnih maski i opreme koja se koristi u cilju sprečavanja širenja virusa korona.\nIz lokalne samouprave Grada ovim putem pozivaju sve vlasnike ugostiteljskih objekata, ali i goste lokala da poštuju sve propisane preventivne mere bezbednosti kako bi svi zajedno doprineli sprečavanju širenja epidemije.\n11. NOVEMBAR NERADNI DAN ZA JKP VODOVOD\nRASTE BROJ OBOLELIH OD VIRUSA KORONA, U SREMU 295 OBOLELIH


"Ubica virusa" i "imunološki upravnik" - da li je ovo nova norma u DIZAJNU KANCELARIJA?\n“Ubica virusa” i “imunološki upravnik” – da li je ovo nova norma u DIZAJNU KANCELARIJA?\nRadno mesto u Bukureštu ispunjeno antivirusnim inovacijama moglo bi postati nova norma u dizajnu kancelarija, nadaju se tvorci tog rešenja.\nUlazak u H3, petospratnu zgradu, odnosno otvaranje vrata moguće je lagano, uz pomoć ručnog zgloba ili laktom, a crvena linija označava mesto na kome treba stati sa mesta gde kamera sa termalnim telom udaljena dva metra skenira dolaske Ii detektuje one sa znacima groznice.\nOni koji su „zeleno osvetljeni“ mogu pratiti tragove do lifta za samočišćenje, stati na jedan od dva jastučića za stopala i ići kroz zgradu.\nMeđutim, svakoga kome izraz na ekranu treperi crvenom bojom „imunološki upravnik“ u rukavicama odvodi u obližnju prostoriju za karantin: staklenu kutiju sa panik dugmetom i sopstvenim unutrašnjim ventilacionim sistemom isključenim iz ostatka zgrade .\nU Rumuniji, baš kao i drugde u Evropi, većina kancelarijskih radnika bila je zatvorena kod kuće tokom proteklih 18 meseci.\n„Poenta je u tome da ih uverimo. Ne želimo da ljudi paniče “, kaže Gavin Bonner, jedan od glavnih koordinatora iza projekta Immune building standard, koji je okupio zdravstvene radnike, arhitekte, inženjere, IT i menadžere zgrada iz celog sveta kako bi pomogao korporacijama da se pripreme za post-pandemijski život.\nJavno dostupan standard, zaštitni znak Immune, već je primenjen na nekoliko zgrada u Velikoj Britaniji.\nNjegovi programeri uključuju vodeću rumunsku kompaniju za nekretnine Genesis, a projekat je koštao oko milion evra.\nTokom noći robot visok 1,2 metra prolazi zgradom koristeći UV svetlost za dezinfekciju i uklanjanje patogena.


Francuska i Njemačka pozivaju na veće ujedinjenje Evropske unije\nFrancuska i Njemačka sklonile su sa strane svoje bilateralne tenzije kako bi pozvali na preustroj Evropske unije koja je u posljednjoj deceniji pogođena dužničkom krizom u eurozoni, prilivom izbjeglica i migranata te porastom euroskeptičnog populizma i izlaska Velike Britanije, piše Reuters.\nPojedini lideri Evropske unije strahuju da bi regionalni i politički raskoraci mogli rastaviti projekat za kojeg smatraju da donosi mir i prosperitet kontinentu, uključujući i zemlje istočne Evrope nakon raspada Sovjetskog bloka.\nPariz i Berlin koji se smatraju centrom ujedinjenja kontinenta nakon Drugog svjetskog rata rekli su da je 'Konferencija o budućnosti Evrope' neophodna kako bi EU postala 'više ujedinjena i suverenija' u nizu izazova sa kojima se suočava.\nOni uključuju ulogu Evrope u svijetu te njezinu sigurnost, rekli su u dokumentu koji dolazi uslijed sve veće zabrinutosti da je Evropa loše opremljena za suočavanje sa novim sigurnosnim i ekonomskim izazovima, posebno onih koji dolaze iz Kine.\nFrancusko-njemački dokument na dvije stranice također navodi da ostala područja u kojima bi Evropa trebala biti više ujedinjena uključuju bliske susjede, digitalizaciju, klimatske promjene, migracije, borbu protiv nejednakosti 'socijalnu tržišnu ekonomiju' i vladavinu prava.\nU njemu je također rečeno da bi trebalo razmotriti reforme koje bi između ostalog uključivale promovisanje demokratije i funkcionisanje bloka u kojem će se nakon očekivanog izlaska Velike Britanije 31. januara, nalaziti dvadeset i sedam zemalja.\nDiplomate smatraju da je dokument šalje poruku uoči samita EU 12. i 13. decembra da zemlje članice moraju biti usko uključene u razmišljanje o budućnosti Evrope.\nNova Evropska komisija, izvršna uprava EU, koja 1. decembra započinje svoj petogodišnji mandat, već je predložila održavanje konferencije 2020-2022.\nIdeja iza zajedničkog prijedloga o budućnosti Evrope jeste da se pokaže da saradnja između Francuske i Njemačke nije mrtva, rekao je francuski diplomatski izvor za Reuters. Ove dvije zemlje nalaze se u fokusu u zadnje vrijeme jer su planovi za reformu francuskog predsjednika Emmanuela Macrona često nailazili na otpor opreznije njemačke kancelarke Angele Merkel.


Ovo je najpoželjniji serijski Ford Mustang u istoriji - Auto Republika\nOvo je najpoželjniji serijski Ford Mustang u istoriji\nS karijerom koja traje skoro šest decenija i s preko deset miliona prodatih jedinica, nema sumnje da je Ford Mustang jedna od najvećih ikona automobilske industrije. Teško je pronaći samo jedan model koji je najbolji i najpoželjniji i izbor se uglavnom svodi na neke od onih koje je modifikovala firma Shelby American. Ali, krajem šezdesetih godina prošlog veka, Ford je imao veoma aktivni trkački program zahvaljujući kom je svetlost dana ugledao svemogući Boss 429.\nProizvodio se samo 1969. i 1970. godine, kako bi se homologavao spomenuti agregat za šampionat NASCAR, iako se Mustang u njemu nikada nije ni takmičio. Tokom 1969. godine je proizvedeno 859 jedinica, a naredne još 499, čime je kompletirana jedna era najpoznatijeg perioda američke automobilske industrije.\nBoss 429 je danas izuzetno cenjen, a jedan od primeraka iz 1970. godine stiže na čuvenu aukciju Mecum naredne sedmice. Ono šta je razlikovalo ovu verziju od svakog drugog Mustanga na ulicama, je svakako motor ispod haube.\nTu se krio “svemogući” V8 zapremine 429 kubnih inča (7,0 litara) koji je Ford reklamirao kao proizvod koji razvija 375 konjskih snaga. Međutim, javna je tajna da su kompanije namerno objavljivale podatak s nižom od stvarne snage kako bi se zavarale osiguravajuće kompanije, pa eksperti veruju da Boss 429 zapravo pruža više od 500 “grla”.\nDa bi pokazali koliko je ovaj motor specijalan, možda je najbolje da kažemo da je isti pogonski blok pokretao i legendarni Ford GT40 kada je pobedio na čuvenoj trci 24 sata LeMansa, čak četiri godine zaredom. Kasnije se našao i pod haubom modela Torino na putu do trijumfa u šampionatu NASCAR-a 1969. godine.\nKao svaki drugi Boss 429, i ovaj pruža četverostepeni manuelni menjač. Naravno, nije samo motor bio jedina izmena, pa je Kar Kraft (dugogodišnji Fordov partner koji je proizvodio sve specijalne modele) modifikovao i ogibljenje, kočnice i naravno menjač.\nU oglasu se navodi da je automobil prevalio svega 7.745 milja (12.464 kilometara) otkada je napustio fabriku, i da je nedavno restauriran od strane profesionalne kuće Randal Restoration. Inspekciju je uradio čovek po imenu Bob Perkins, inače “sudija” kluba obožavalaca u matičnoj zemlji Forda, koji nosi naziv Mustang Club of America. Tom prilikom mu je Perkins dao najviše ocene.\nEksperti smatraju da će novi vlasnik morati da izdvoji najmanje 250 hiljada američkih dolara ukoliko želi da postane vlasnik ovog specijalnog Mustanga.\ntags: aukcija Boss 429 ford mustang klasik\nprevious "ABT nudi 40 dodatnih konja onom koji poseduje 1.5 TSI"\nnext Neko je upravo platio skoro milion dolara za Plymouth Barracudu\nNeko je upravo platio 213 hiljada dolara za ovaj Ford Bronco\n12/07/2021 - 06:27\nAkrapovič razvio robota za testiranje motocikala (video)


Crna Gora: NATO je naš nacionalni interes\nStavovi Rusije u odnosu na NATO poznati, ali Crna Gora ima jasno spoljnopolitičko opredjeljenje u skladu sa nacionalnim interesima, saopšteno je iz Ministarstva vanjskih poslova i evropskih integracija (MVPEI).\nMinistar vanjskih poslova Rusije, Sergej Lavrov, upozorio je da je ekspanzija NATO-a ka bivšim jugoslovenskim republikama neodgovorna i da se u Moskvi doživljava kao provokacija.\nIz crnogorskog MVPEI su istakli da je pravo Crne Gore i Rusije da opredjeljuju pravce svoje unutrašnje i spoljnopolitičke orijentacije.\n“Crna Gora ima jasno spoljnopolitičko opredjeljenje koje je u u skladu sa nacionalnim interesima i više puta saopšteno u razgovorima sa ruskim i zvaničnicima drugih država. Stavovi Rusije u odnosu na proširenje Alijanse, takođe, su poznati”, naveli su iz tog resora Portalu Analatika.\nCrna Gora će, kako su dodali, nastaviti da odnose i saradnju sa Rusijom razvija u duhu tradicionalnog prijateljstva, povjerenja i obostranih interesa, “uz suvereno pravo obje države da opredjeljuju pravce svog unutrašnjeg razvoja i spoljnopolitičkih orjentacija”.


Sukobi demonstranata i policije ispred ulaza u Skupštinu Srbije u Beogradu, 8. jula 2020.\nAntivladini protesti u Beogradu bili su važna tema za brojne ruske medije u proteklih nekoliko dana, i to s naglaskom na “ruski” ili “američki” trag u “pokušaju svrgavanja vlasti”.\nBilo je dramatičnih snimaka i naslova poput “Srbi su se pobunili”, “Beograd je u plamenu”, ali najčešće se nije ulazilo u duboku analizu događaja.\nGotovi svi mediji su naveli da je povod za demonstracije bila najava ponovnog uvođenja policijskog časa i drugih, strogih mera protiv širenja korona virusa.\nNavodi se i to da su demonstranti bili ogorčeni zbog “laži vlasti”, koje su, kako bi pobedile na nedavnim parlamentarnim izborima, privremeno prekinuli borbu protiv korone.\nMada protesti nisu imali jasno vođstvo, neki ruski posmatrači govore o “pokušaju državnog udara” u interesu Zapada, “obojenoj revoluciji” ili “Majdanu” (tražeći analogiju s načinom svrgavanja vlasti u Ukrajini 2013. godine).\nProkremaljski politikolozi iskoristili su beogradske proteste kako bi za sve okrivili “Zapad”, naglašavajući u isto vreme da je Srbija “glavni saveznik Rusije u Evropi”.\nKao neku vrstu dokaza o umešanosti stranih službi u proteste, ruski vladini mediji koriste informacije srpskih izvora o hapšenju dvojice stranih državljana (Izraela i Kirgizije) zbog nereda, te navode o učešću plaćenika američke privatne vojne kompanije „Blackwater”, koji su se ranije borili u istočnoj Ukrajini na strani ukrajinskih oružanih snaga.\nU Moskvi ovih dana bilo je poziva da se što strože kazne učesnike okršaja, jer video snimci sa beogradskih ulica su podsetili neke ruske analitičare na svrgavanje Slobodana Miloševića. Bilo je i kritika na račun predsednika Aleksandra Vučića, ali ne zbog načina na koji upravlja krizom nastalom usled epidemije, već zbog “izdaje” Kosova.\nDržavne novinske agencije, RIA Novosti i TASS, su se koncentrisali na razloge i detalje protesta, te posledice sukoba i broj povređenih (Navodi se, pored ostalog, kako protesti nisu imali zvaničnog organizatora i da su održani bez dozvole vlasti, uprkos zakonu).\nPolicija se obračunava sa demonstrantima ispred Narodne Skuštine Srbije 10. jula\nMeđu brojnim izveštajima je izjava Aleksandra Vučića koji je odbacio navode o “ruskom tragu” u beogradskim događajima. Uz to se dodaje da je srbijanski predsednik “podjednako nesretan” zbog aktivnosti dela američkih, nemačkih i ruskih medija, među kojima, kako tvrdi, nema razlike.\nRanije je rusko Ministarstvo spoljnih poslova kritikovalo medijske izveštaje o mogućem “ruskom tragu”.\n“Cilj svega je da se baci senka na rusko-srpsko partnerstvo”, piše u saopštenju MSP-a.\nIako konkrentne osobe ili zemlje u ovom saopštenju nisu navedene, Moskva pripisuje odgovornost za širenje dezinformacija nekim “sponzorima” koji svuda traže “ruku Moskve”.\nLiberalni moskovski list “Komersant” stavio je antivladine proteste u kontekst dijaloga s Prištinom, jer su građani u Beogradu protestovali, između ostalog, protiv “predaje Kosova”. Što se “ruskog traga” tiče, prema pisanju “Komersanta”, ove navode su objavili “mediji bliski srpskim vlastima”.\nNo, regionalni stručnjaci na ovu priču gledaju kao na političku igru predsednika Srbije u kontekstu razgovora o Kosovu. Međutim, ova Vučićeva igra, kada uverava Zapad da on štiti Srbiju od ruskog uticaja, a Rusija - da bez njega Srbija bi bila u NATO-u, je već veoma potrošena”, piše Komersant.\nDeo medija objavio je izjavu člana odbora Državne dume za međunarodne poslove Antona Morozova koji za sve krivi Sjedinjene Države. Vašington je umoran od proruske države na Balkanu, smatra Morozov, pa zapadni establišment nastoji na sve načine da promeni situaciju, uključujući i preko američkih plaćenika kako bi se izazvali neredi.\nPrema njegovim rečima, članice NATO-a nastoje da stvore zonu neprijateljskih teritorija oko Rusije u pokušaju da oslabe Rusku Federaciju. Međutim, Srbija ometa realizaciju ovog plana, tvrdi ruski parlamentarac.\nProfesorica MGIMO-a Jelena Ponomarjova smatra da bi srpske vlasti trebale da iskorene svaki pokušaj destabilizacije u zemlji i preuzimanja vlasti.\n„Obojeni državni udar је kompleks unutrašnih i spoljašnih faktora. Stoga je potrebno proveriti kakve su sastanke imali organizatori nereda i preko kojih NVO-a su finansirani”, savetuje Ponomarjova.\nKako je navela “postoji samo jedan način borbe s tim ljudima, a to je odlučno stati na put krivičnih dela”. Smatra takođe da opozicija koja nije učestvovala na izborima ne može da se žali na falsifikovanje glasanja.\nDoktor političkih nauka, gostujući profesor na MGIMO-u, Stevan Gajić nazvao je protest u Srbiji pokušajem odupiranja "silovanju" zemlje". Smatra da Vučić svoju politiku od samog početka vodi na skandalozan način, a njegova lična moć se temelji ne na ustavnim ovlašćenjima već na njegovoj neformalnoj snazi.\nGajić smatra da Evropska unija i NATO traže da se postigne sporazum između Srbije i Kosova po svaku cenu, što bi i omogućilo pristupanje Beograda prvo Evropskoj uniji, a potom i NATO-u.\n„Međutim, malo je verovatno da će to uspeti, jer priznanje Kosova će izazvati nove proteste”, kaze Gajić za ruske medije.


DUGMENCE sajt za velike devojčice » sajam\nMali sajam rukotvorina i lepih stvari u Novom Sadu, i kako je bilo…\nVikend koji je iza nas, u Novom Sadu je svakako obeležio prvi po redu Mali sajam rukotvorina i lepih stvari, koji se održao u prostorijama Rusinsko kulturno-prosvetnog društva (Matka). Imala sam zadovoljstvo da drugog dana održavanja ove manifestacije, 18.aprila, i sama budem učesnik u istoj. Bilo je tu mnogo izlagača koji su sa posetiocima podelili […]\nApril 21, 2010 Tags: dugmence, Kecman, Kristina, Lalicki, mindjuse, nakit, narukvice, Neseseri, Novcanici, Novi Sad, odeca, ogrlice, prirodni sapuni, prstenje, rucni rad, rukotvorina, rukotvorine, sajam, Tasne, torbe, ukrasi, unikati Posted in: PREsS, VesTI\t 2 Comments\nLepih dešavanja nikada dosta. Tako će biti i ovog vikenda koji je pred nama, 17. i 18. aprila 2010 godine, u Novom Sadu. Mali sajam rukotvorina i lepih stvari je osmišljen tako da na jednom mestu okupi mnogo kreativnog sveta koji će imati šta da pokaže publici u Novom Sadu. U dva dana trajanja, ovog, […]\nApril 15, 2010 Tags: 2010, april, drustvo, dugmence, izlagaci, kulturno, lepe stvari, Matka, Novi Sad, prosvetno, rucni rad, rukotvorina, rukotvorine, Rusinsko, rusinsko kulturno prosvetno drustvo, sajam, unikat, unikati, za devojke, za zene Posted in: PREsS, VesTI\t No Comments


Biznis konsalting za startape – Mint Hosting\nOsam od deset startapova propadne u prve 2 godine od osnivanja. Da li želiš da baš tvoj startap bude u onih 20% koji su uspeli?\nKompleksnost savremenih IT rešenja danas više nego ikada zahteva stručan pristup zasnovan na iskustvu i međusobnom poverenju. Iz tog razloga su usluge startap biznis konsaltinga sve popularnija strategija koja značajno može doprineti razvoju startapa i realizaciji ideja.\nRazvoj i pisanje biznis planova\nDa bi se dobra ideja realizovala, a startap zaista i zaživeo, on mora biti adekvatno dokumentovan i definisan.\nMi ti možemo pomoći u sastavljanju detaljne specifikacije koja će zastupati tvoje želje i interese uz jasno definisanje ciljeva, rokova, troškova izvođenja i procene rizika.\nAnaliza i validacija Startap ideje\nAnaliziramo i vršimo validaciju startap ideje kroz tri koraka.\nVršimo analizu trenutne situacije i izrađujemo studiju slučaja.\nKroz planiranje resursa možemo ti pomoći da realno sagledaš sve neophodne investicije koje startap ideja zahteva kako bi se dalje razvijala.\nVršimo predikciju potencijalnih rizika koji mogu uticati na poslovanje i pružamo profesionalnu pomoć u pronalaženju adekvatnih rešenja.\nKontrola štete predstavlja skup mera koje možemo preduzeti kako bismo umanjili ili u potpunosti neutralisali negativne posledice incidenata na razvoj startapa.\nPrva faza u proceni kontrole štete predstavlja „prvu pomoć“ i podrazumeva donošnje najbržeg i najpraktičnijeg rešenja sa ciljem uspostavljanja potrebnog nivoa funkcionalnosti biznisa koji omogućava nesmetan rad.\nNakon toga, naš tim saradnika detaljno analizira incident i pronalazi uzroke i faktore koji su do njega doveli. Kao rezultat druge faze kreiramo predlog rešenja i skup mera i koraka kako se slična situacija ne bi ponovila u budućnosti.\nPoslednja faza u proceni kontrole štete jeste implementacija konačnog rešenja u dalje poslovanje.


Grubeša: BiH će od Srbije tražiti izručenje uhapšenog migranta | BL Portal\nJosip Grubeša, ministar pravde BiH, rekao je večeras da će BiH od Srbije tražiti izručenje uhapšenog Marokanca koji se sumnjiči za ubistvo Saralije Jasmina Berovića na Otesu prije osam dana.\nGrubeša je za “Dnevni avaz” pojasnio da se sada čeka dokumentacija Tužilaštva KS, s obzirom da je djelo počinjeno na teritoriji BiH.\n“Čim nam Tužilaštvo pošalje dokumentaciju mi ćemo od Srbije tražiti izručenje. U tome nema nikakve sumnje s obzirom da je ova osoba bila na potjernici i za njima se tragalo”, kaže Grubeša za “Dnevni avaz“.\nripadnici Ministarstva unutrašnjih poslova Republike Srbije uhapsili su državlјanina Maroka S.E.D. (31), osumnjičenog da je, sa još nekoliko osoba, učestvovao u ubistvu državlјanina Bosne i Hercegovine Jasmina Berovića (36) u Sarajevu 17. novembra, saopšteno je ranije iz MUP-a Srbije uz navođenje inicijala osumnjičenog i žrtve.


Otkazuje se prvo Beogradsko baletsko takmičenje - MediaSfera\nOtkazuje se prvo Beogradsko baletsko takmičenje\nPrvo Beogradsko baletsko takmičenje trebalo je da se održi od 15. do 18. oktobra ove godine, u organizaciji Nacionalne fondacije za umetničku igru, na sceni Narodnog pozorišta.\nTakmičenje je pokrenuto sa ciljem da ponudi najviši kvalitet, podrži domaću scenu umetničke igre i predstavi mlade igrače iz Srbije, regiona i Evrope cenjenim stručnjacima i institucijama iz ove oblasti.\nBeogradsko baletsko takmičenje je trebalo da bude velika atrakcija za domaću i međunarodnu publiku i medije, kao i za najmlađe generacije baletskih talenata i baletske publike.\nU trenutku kada umetničke škole u Srbiji imaju sve manje polaznika, odnosno sve manje roditelja zainteresovanih da usmere i podrže svoju decu u odabiru umetničkih profesija, međunarodno baletsko takmičenje je moglo pružiti izuzetan podstreh i šansu za celokupnu baletsku umetnost.\nŽiri Beogradskog baletskog takmičenja je trebalo da predvodi legendarni argentinski igrač Hulio Boka, dok su za članove imenovani primabalerina Baleta Boljšoj teatra Anastasija Voločkova, prvak Kanadskog nacionalnog baleta u Torontu Aleksandar Antonijević, izraelski koreograf međunarodne reputacije Icik Galili, kao i prvak Baleta Narodnog pozorišta i direktor Beogradskog baletskog takmičenja Jovan Veselinović.\nPredlog žirija je da se Beogradsko baletsko takmičenje održi u oktobru, 2021 godine.\nNa vest o otkazivanju, baletska zvezda Hulio Boka je poručio:\n„Svesni smo da je pandemija zauvek odnela brojne predstave, turneje, oduzela jednu godinu u inače kratkim karijerama baletskih igrač, ali i jednu školsku godinu onima koji se pripremaju za ovu profesiju. Nadali smo se da će u oktobru moći da se održi takmičenje u Beogradu, kao snažna poruka mladim umetnicima širom sveta da nastave da rade, da se dalje usavršavaju i nadaju velikim ulogama. Otkazivanje je poslednja, najtežž i najgora opcija. Stojim na raspolaganju organizatorima da 2021. godine, u sličom terminu, održimo prvo Beogradsko baletsko takmičenje.“\nBeogradsko baletsko takmičenje i Nacionalna fondacija za umetničku igru duguju duboku zahvalnost i izvinjenje brojnim mladim baletskim igračima koji su se prijavili, ambasadama, donatorima i medijskim sponzorima ovog događaja.\nTagovibeograd Nacionalna fondacija za umetnicku igru Prvo baletsko takmi;enje\nRođendan Vlade Divljana: 4maljčika podsećaju na njegov „dobri duh“\nJu Nesbe dobitnik nagrade Riverton za roman „Nož“


ŠTA VAS SVE ČEKA U TURSKOJ tokom pandemije: Policijski čas vazi za sve, ali ne i za TURISTE, evo koja pravila važe! VIDEO - mediji.net\nŠTA VAS SVE ČEKA U TURSKOJ tokom pandemije: Policijski čas vazi za sve, ali ne i za TURISTE, evo koja pravila važe! VIDEO\nSituacija sa pandemijom korona virusa znatno je otežala kretanje ljudi, te su samim tim i putovanja ograničena u cilju sprečavanja i širenja pošasti koja je zadesila čitavu planetu. Jasno je koliko svima nedostaju putovanja, vikend izleti, posete prijateljima i rodbini koji su u inostranstvu.\nMeđutim, ukoliko se, ipak, odlučite da spakujete kofere i poželite da na trenutak, bar jednim delom zaboravite na koronu, a isto tako želite da budete bezbedni tokom putovanja i sigurni da će vaše zdravlje biti na prvom mestu, onda je poseta Turskoj idealna za vas. Upravo se zbog toga redakcija Kurira uputila upravo na ovu destinaciju.\nPredsednik Aleksandar Vučić čestitao je večeras predsedniku Turske Redžepu Tajipu Erdoganu 67. rođendan i poželeo mu dobro zdravlje i uspeh u radu.Dvojica sagovornika su u telefonskom razgovoru razmenila iskustva u borbi protiv korona virusa i ponovo istakla ...


Beloruska vojna vozila tokom vojne vežbe\nRusija I Belorusija počele su zajedničke vojne vežbe koje su zabrinule članice NATO-a, zbog broja vojnika koji u njima učestvuju kao I prirode vežbi.\nRusko ministarstvo odbrane saopštilo je da se vežbe održavaju na šest lokacija u Rusiji I Belorusiji I da u njima učestvuje 12.700 vojnika, 70 aviona, 250 tenkova I 10 ratnih brodova. U saopštenju se navodi da su one isključivo odbrambene prirode I da nisu uperene ni protiv jedne zemlje.\nGeneralni sekretar NATO-a Jens Stoltenberg rekao je ranije za BBC da svaka zemlja ima pravo da izvodi vojne vežbe, ali da Rusija nije poštovala međunarodna pravila o posmatranju I da je često propuštala da prijavi broj trupa.\n“Videli smo ranije da je Rusija koristila velike vojne vežbe kako bi prikrila ili najavila agresivne vojne akcije protiv svojih suseda. To se desilo 2008. kada je izvršila invaziju na Gruziju I 2014. kada je nelegalno anektirala Krim. Zato pozivamo Rusiju da bude potpuno transparentna”, rekao je Stoltenberg.\nRajmundas Karoblis, ministar odbrane Litvanije – koja se graniči sa Belorusijom, rekao je da ga brine manjak transparentnosti I da je “jasno da će u vežbama Rusije I Belorusije učestovati više trupa nego što je prijavljeno.”\nUkrajina, koja nije članica NATO-a, ove nedelje izvodi svoje vežbe uz podršku snaga snaga pojedinih članica NATO-a, uključujući I SAD. NATO takođe izvodi vežbe ove nedelje u Nemačkoj, Letoniji I Korzici.


Mladi košarkaši šampioni Evrope\nNacionalni sport - Ponedeljak 07.08.2017 - 09:19\nJuniorska košarkaška reprezentacija Srbije osvojila je titulu šampiona Evrope.\nSrbija ponovo zemlja košarke. Foto: YTSS/FIBA\nMladi košarkaši su večeras u finalu prvenstva u Bratislavi savladali Španiju sa 74:62 (11:18, 17:11, 21:11, 25:22).\nIzabranici selektora Vlade Jovanovića osvojili su ukupno četvrto zlato u istoriji za Srbiju. Selektor se posle 2009. još jednom okitio zlatom.\nNaši momci su na početku poveli, ali su posle kraćeg opuštanja dozvolili protivniku seriju od 6:0 što je značilo preokret u korist protivnika. Španija je tom serijom uspostavila kontrolu u prvoj četvrtini koju je rešila u svoju korist sa 18:11.\nPromašaj Marjanovića i pogodak Martinesa za +10 Španaca nisu nagoveštavali povoljan ishod na startu druge četvrtine. Slika se ubrzo promenila, a mladi košarkaši Srbije uspeli da sustignu deficit koji je iznosio 11 poena i na poluvreme odu sa poenom zaostatka pošto su drugu deonicu dobili sa 17:11.\nU tom trenutku je radila odbrana, ali je proradio i napad da bi se posle poluvremena na terenu pojavila furija ali u dresovima sa srpskim grbom. "Orlići" su treću deonicu dobili sa 21:11 i trasirali sebi put ka zlatu.\nTaj put je nastavljen i u poslednjoj deonici u kojoj je Srbija imala prednost od 68:50 i pretila da deklasira rivala. Usledilo je spuštanje noge sa gasa, Španci su napravili seriju 10:0, ali im ona nije bila dovoljna da dođu do preokreta u finišu meča, pa je Srbija osvojila zlato.


Poplave u okolini Bujanovca i Vranja\nBUJANOVAC - U selima Levosoju i Oslaru kod Bujanovca pod vodom je 50 kuća. Do poplava je došlo zbog obilnih padavina, 65 litara kiše po metru kvadratnom palo je za dva dana, pa se izlila reka Moravica.\nKruševljani se spremaju za odbranu od poplava\nGlas javnosti, 10.11.2012.\nKRUŠEVAC - U skladu sa operacionim planom za odbranu od poplava, na teritoriji Kruševca će se od iduće nedelje čistiti potoci i kanali kako bi se što spremnije dočekala zimska sezona, najavio je\n144 žrtve poplave, Putin traži istragu\nGlas javnosti, 08.07.2012.\nMOSKVA - U poplavama izazvanim obilnim kišama koje su pogodile južni region Krasnodarsk u Rusijipoginulo je 144 ljudi, a ruski predsednik Vladimir Putin zatražio je sprovođenje istrage o tome da li je učinjeno dovoljno da se stanovnici na vreme upozore na opasnost.\nBEOGRAD – Vladimir Batalović, tehnički direktor JP “ Beogradvode” izjavio je da iako je u proteklih nekoliko dana bilo dosta padavina Beogradu ne preti opasnost od poplava.\nMarić: Zbog padavina pokrenuta brojna klizišta\nBEOGRAD - Na području Bora, Zaječara, Valjeva i juga Srbije u narednoj noći se očekuje jaka kiša što povećava opasnost od bujičnih poplava i pokretanja klizišta, rekao je načelnik Sektora za vanredne situacije MUP Predrag Marić.\nKABUL - Najmanje 19 osoba poginulo je u poplavama na severu Avganistanu, gde je uništeno nekoliko stotina kuća, saopštili su lokalni zvaničnici.\nKomunalci očistili sve kritične slivnike u gradu\nBEOGRAD - Ekipe „Beogradske kanalizacije” su u proteklom periodu uspešno sprečile stvaranje poplava na ulicama Beograda.\nU Leskovcu vanredna situacija zbog mogućih poplava\nLESKOVAC - Štab za vanredne situacije Leskovca proglasio je vanrednu situaciju na području grada zbog opasnosti od poplava usled topljenja snega, saopšteno je iz kabineta gradonačelnika Leskovca Slobodana Kocića.\nKragujevac nabavlja džakove za odbranu od poplava\nKRAGUJEVAC - Štab za vanredne situacije Kragujevca doneo je odluku o nabavci 1.000 džakova i oko 50 tona peska za odbranu od eventualnih poplava na tri lokacije u gradu, izjavio je načelnik Odeljenja


Mitrović i Rajković među najzapaženijima na EP - Fudbal, Reprezentacija\nMitrović i Rajković među najzapaženijima na EP\nSite Default 02.08.2013., 21:16\nNovinarska ekipa zvaničnog sajta UEFA uvrstila je reprezentativce Srbije Aleksandra Mitrovića i Predraga Rajkovića među najzapaženije pojedince proteklog prvenstva Evrope u Litvaniji, gde su srpski omladinci osvojili šampionsku titulu.\nU izboru novinara sajta uefa.com, koji su pratili kontinentalni šampionat u Litvaniji, svrstano je 10 talentovanih fudbalera na koje, prema njihovoj oceni, treba obratiti pažnju u budućnosti.\n„Postigao je 10 golova za Partizan prošle sezone, pre nego što je debitovao u seniorskoj reprezentaciji protiv Belgije. U Litvaniji, Mitrović je postigao gol za pobedu protiv Turske (2:1) i odlučujići u penal-seriji u polufinalu protiv Portugalije, a potom asistirao Lukoviću za pobednički pogodak u finalu“, napisano je na sajtu o Mitroviću.\nZa golmana Rajkovića stoji da „nije nikakvo iznenađenje vest da mu meštani rodne Jagodine spremaju doček, s obzirom na njegove herojske nastupe u Litvaniji“.\n„Njegove odbrane penala protiv Portugalije u polufinalu pomogle su Srbiji da uđe u finale i na kraju da slavi“, opisali su izveštači učinak izuzetno talentovanog čuvara mreže.\nNovinarima se, međutim, potkrala greška, jer je Rajković rođen u Negotinu.\nPrema njihovom izboru, među najboljima na minulom šampionatu za omladince nalaze se još Jasin Benzija (napadač, Francuska), Adrijen Rabijo (sredina terena, Francuska), Gratas Sirgedas (sredina terena, Litvanija), Avto Endelaze (sredina terena, Gruzija), Hose Rodriges (sredina terena, Španija), Bernardno Silva (sredina terena, Portugalija), Redžep Nijaz (sredina terena, Turska) i Lukas Vudenberg (odbrana, Holandija).\nU finalu prvenstva Evrope za igrače do 19 godina Srbija je pobedila Francusku sa 1:0 golom Andrije Lukovića i ostvarila najveći uspeh do sada.\nAleksandar MitrovićOmladinska fudbalska reprezentacija SrbijePredrag Rajković\nPrethodna vest Babović igrao za Vošu i dao gol\nSledeća vest Mihnjeviču oduzete četiri medalje zbog dopinga\nBabović igrao za Vošu i dao gol\nMihnjeviču oduzete četiri medalje zbog dopinga


Bez osveženja u skorije vreme - Portal Moj Bečej - Bečejske opštine iz ugla građana!\nNa snazi će biti i žuti i narandžasti meteo-alarm\nIako u narednom periodu ne očekujemo jako visoke temperature kao proteklih dana, izuzetno toplo vreme se nastavlja, a na snazi će biti i žuti i narandžasti meteo-alarm, navodi za RTS meteorolog RHMZ-a Slobodan Sovilj.\nDodaje i i da su zbog porasta temperatura reagovale i Ujedinjene nacije koje su u svom izveštaju navele da je upaljen crveni meteo – alarm za čovečanstvo zbog neodgovornosti čoveka prema prirodi.\n-Taj izveštaj je dat zbog porasta temperature koji je primetan i na našem području. U proteklih šezdesetak godina imamo porast temperature za dva do tri stepena. Sam taj porast temperature vodi i izraženijim toplotnim talasima u toku leta i pojavi intenzivnijih šumskih požara, navodi Sovilj.\nSovilj ističe da je zbog svega toga pred nama važan zadatak – da smanjimo upotrebu fosilnih goriva i koristimo zdraviju energiju.\nBiometeorološka sutuacija je za većinu hroničnih bolesnika relativno povoljna. Tegobe su moguće kod astmatičara i srčanih bolesnika, pa je potrebno da se pridržavaju saveta lekara. Glavobolja i poremećaj sna su mogući kod osetljivih osoba. Preporučuje se adekvatno odevanje u skladu sa termičkim uslovima.\nU Bečeju će se narednih dana takođe zadržati veoma toplo vreme. Do narednog utorka će se temperatura kretati između 18 stepeni Celzijusovih (najniža dnevna) do 38 stepeni (tokom dana).